Berat Badan Anak Susah Naik, Ibu Ini Kongsi Rahsianya. Menjadi!

“Susahnya berat badan anak nak naik….”
Antara cabaran ibu bapa sering alami adalah anak-anak susah makan atau tidak mahu makan. Ini merupakan perkara biasa dan sebagai ibu bapa sudah tentunya risau sekiranya kesihatan anak terjejas.

Menerusi perkongsian ibu bernama Ainaa Aqilah di laman Facebook, ada beberapa tips untuk diamalkan apabila anak mengalami masalah susah naik berat badan. Jelasnya, pemakanan merupakan faktor utama dan perlu dititikberatkan. Jadi, ikuti penjelasan lanjut dengan lebih mendalam di bawah.
Baca juga: Ini Contoh 5 Aktiviti Boleh Buat Dengan Anak Usia 2 Tahun Keatas

BERAT BADAN ANAK SUSAH NAIK, IBU INI KONGSI RAHSIANYA
Ini tips-tips penting untuk sediakan makanan bayi dan kanak-kanak yang ada masalah berat badan kurang.

1. HIGH CALORIE

– Ada banyak jenis makanan yang high calorie, boleh google list. Okey ni yang pakar pemakanan tekankan dekat saya, dia suruh double or triple kan calorie amount dalam setiap hidangan.
– Walaupun anak makan sikit, tapi dah dpt banyak calorie. Contohnya, biasa masak bubur nasi + ayam + sayur. Saya akan buat pelbagai jenis. (Nasi + kentang) + (ayam + tauhu) + (sayur 2 ke 3 jenis) + bahan perisa yang lain.
– Tekstur bubur pekat, jangan cair. Lepas tu nak tinggikan lagi kalori dia, tumis bawang dan halia dengan unsalted butter. Last sekali, sebelum serve dekat baby, drizzle minyak masak @ olive oil 1 sudu kecil instead of 2 ke 3 titis, 1 sudu fullcreamilk powder / cream cheese (pilih salah 1 je).
2. PROTEIN

– Pilih ikan-ikan yang berlemak, ada macam-macam jenis tapi saya selalu bagi kembung, sardin, siakap dan tenggiri, kalau bajet lebih boleh bagi salmon atau tuna.
– Ayam pilih yang bahagian banyk lemak dan kulit. Daging lembu pun cari yang bahagian berlemak. Saya bagi anak makan telur setiap hari atleast 1 biji sehari. Kadang-kadang dah buat lauk ayam pun still tambh telur omelet or scrambled (kalau anak tak alergic)
3. PRODUK TENUSU

– Setiap hari masak apa mesti tambah susu full cream saya guna susu tepung fernleaf je. Senang. Bancuh dengan air suam atau terus masuk je serbuk susu dalam lauk. Dan 1 lagi, cheese cream. Add on 1 sudu dalam makanan baby. Yogurt, selalu guna dalam snacking dia. Contoh buat fruit salad, icecream, milkshake.
4. LEMAK

– Minyak, mentega, ayam bahagian thigh, wing, drumstick, daging dengan lemak, olive oil. Minyak saya guna minyak masak/minyak sawit sahaja. Kalau mommies bajet lebih, beli lah minyak zaitun.
Tumis, dan drizzle. 1 sudu besar untuk tumis. Drizzle 1 sudu kecil. Kalau ikutkan 2 3 titis je kan? Tp disebabkan nak tmbh berat bdn, so mmg lemak saya bubuh extra la.
5. SAYUR HIJAU
– Apa-apa sayur berdaun hijau.
6. BUAH BUAHAN

– Buah-buahan mostly high calorie. So boleh refer point no 1. Baby yang kurang berat badan kena banyak consume buah. Boleh pelbagaikan hidangan buah. Fruit salad, pie buah, bubur sumsum, aiskrim buah, jus buah, puding.
– Paling senang saya buat mango potong dadu, gaul dengan yogurt dan chia seed. Nak sedapkan lagi, hancurkan cookies baby, taburkan.
– Buah ni sumber vitamins. Awal-awal dulu ada belikan vitamin jenis drop tu, tapi tak bnyk perubahan berat dia. Masih line merah dan kuning. Bila bagi buah fresh, baru berat anak nampk banyk naik.
7. NO FAST/INSTANT/JUNK FOOD

– Yang ni kalau boleh elakkanlah. Instant baby food kalau nk bg sekali sekala boleh je. Cari yang organic. Processed food, jangan bagi lansung. Contoh macam nugget, sosej, daging beger, makanan frozen.
8. KEKACANG

– Kekacang pun banyak yang high calorie. Tapi kena pantau anak alergic atau tidak. Saya buat peanut butter homemade campur kurma. Makanan yang berasaskan kacang soya pun selalu bagi, tauhu. Buat sayur masak lemak, tauhu campur telur. Fav anak saya.
IDEA MENU UNTUK ANAK

1. Bubur nasi – nasi, ayam, lobak, celery, jagung, tomato, sawi, blackpepper, minyak 1 sudu kecil, butter 1 sudu kecil, titis minyak bijan.
2. Mi/bihun – baby noodle, bawang putih, kuning telur, susu, cream cheese, butter.
3. Creamy pasta – butter, bawang holland, tepung gandum, susu FC, any proteins, mixed herbs, black pepper, any pasta, 1 sudu kecil minyak.
4. Soup cendawan – butter, tepung gandum, susu FC, cendawan, mixed herbs, isi ayam cincang. (Makan dengan roti wholemeal / garlic bread)
5. Telur hancur/telur rebus – butter, telur, black pepper, mashed avocado (makan dgn nasi atau roti)

6. Roti bakar / penkek – pisang, tepung gandum unbleached, telur, oats, susu tepung FC, minyak.
8. Kek keju / burnt cheese cake – cheesecream, telur, susu fullcream goodday, blueberry, tepung gandum 1 sudu.
9. Salad buah – buah yg sesuai, plain yogurt, chiaseed (rendam air susu), cookies crumb.
10.Milkshake – buah yg sesuai, susu full cream, yogurt, ice.
11. Puding/bubur sumsum – tepung beras, susu FC/santan, air, puree buah.
12. French fries – boleh guna kentang / ubi keledek manis, potong size jejari, steam, deep fry or grill, minyak masak, makan saja or bersama ayam bakar.
Diharapkan perkongsian ini dapat memberi manfaat buat ibu bapa di luar sana.
Sumber: Facebook Ainaa Aqilah


Risau, Berat Bayi Dalam Kandungan Terlalu Kecil & Ringan, Ini Risikonya!

Pasti setiap pasangan suami isteri teruja apabila mendapat tahu mereka akan menjadi ibu bapa melalui kehadiran janin di dalam kandungan. Namun, keterujaan itu akan bertukar menjadi kebimbangan jika berat badan bayi di dalam kandungan si ibu ringan daripada kebiasaannya.
Untuk pengetahuan, berat normal janin adalah 3.5 kg. Tapi jika berat badan bayi anda kurang daripada itu, ia mungkin disebabkan oleh saiz badan dan juga corak pemakanan si ibu itu sendiri.  Ada risiko yang perlu ibu hamil perlu tanggung jika berat badan bayi dalam kandungan berkurang. Jom cari tahu selanjutnya!

Baca juga: Jangan Risau Jika Berat Badan Si Comel Menaik, Ibu Bapa Perlu Kenali 9 Ciri Bayi Pramatang!
RISIKO BUAT IBU HAMIL JIKA BERAT BADAN JANIN DALAM KANDUNGAN RINGAN
1. Doktor akan melakukan beberapa ujian buat ibu hamil untuk mencari punca bayi mengalami kurang berat badan. Ujiannya adalah seperti pemeriksaan tali pusat bayi dan juga ujian plasenta.

2. Sejurus mengenal pasti punca, doktor akan memberitahukan cara menyesuaikannya melalui rehat ataupun rutin diet yang baharu.

3. Apabila fetus terlalu kecil dan ringan, ia akan menyebabkan bayi anda lahir kurang zat makanan dan mempunyai masalah kesihatan yang lain.
4. Justeru itu, ibu perlu mengamalkan nutrien harian yang sihat. Contohnya, minum susu dan juga pengambilan vitamin demi anak di dalam kandungan.

5. Untuk memantau perkembangan janin dan mendapatkan nasihat perubatan berkaitan keadaan bayi, ibu perlu melalui lawatan penjagaan antenatal.
FAKTOR BERAT BADAN BAYI DALAM KANDUNGAN
Untuk pengetahuan anda, ada beberapa faktor yang mempengaruhi berat badan bayi dalam kandungan selain saiz badan ibu hamil sendiri. Ia termasuk:

 Jarak kelahiran

Jika jarak kelahiran di antara bayi sulung dan anak kedua terlalu rapat, ada risiko bahawa anak yang seterusnya itu memiliki kurang berat badan.

Faktor genetik
 Kesihatan ibu hamil

Jika ibu hami mempunyai masalah kesihatan seperti diabetes dan obesiti, janin di dalam kandungan anda cenderung untuk mempunyai berat badan yang berlebihan.

 Saiz janin

Ada  juga kes terutamanya kembar, berat untuk setiap bayi adalah lebih rendah jika dibandingkan dengan berat janin yang normal.

Bentuk badan ibu ketika mengandung

Kebanyakan ibu hamil yang mempunyai saiz badan besar akan mempunyai risiko melahirkan bayi yang memiliki berat badan lebih besar daripada normal.

 Berat badan ibu ketika mengandung

Tahukah anda jika ibu hamil tidak menambah berat badan, maka bayi mereka akan mengalami  kekurangan berat atau masalah nutrien. Pada masa yang sama, ibu hamil yang memiliki badan terlalu besar saiznya, berat badan bayinya akan menjadi berlebihan hingga akan menyukarkan proses bersalin mereka. Disebabkan itu, situasi ini sering diakhiri dengan pembedahan czer berpunca dari saiz bayi yang terlalu besar.
Oleh itu,  penting untuk ibu hamil tahu risiko yang bakal mereka hadapi jika bayi dalam kandungan  ringan. Jika mengalami sebarang komplikasi, segeralah berjumpa dengan pakar perubatan di hospital berdekatan. Semoga bermanfaat buat ibu hamil di luar sana!
Sumber: the Asian parent


Berapakah Berat Bayi Normal Yang Baru Lahir? Baby Anda Berapa kg?

Berat Bayi Normal
Saya percaya pasti ramai yang mahukan anak yang sihat dan salah satu penanda aras ialah mempunyai berat bayi normal seperti anak orang lain.
Sebenarnya Pertubuhan Kesihatan Sedunia atau WHO ada mengeluarkan garis panduan tentang berat bayi normal sehinggalah ke peringkat kanak-kanak. Ada eloknya kita tahu sedikit sebanyak supaya dapat memastikan pertumbuhan bayi berada di peringkat yang normal.

Mengapa kita perlu mengambil tahu tentang berat bayi normal ni? Saya percaya kita sebagai ibubapa mahukan yang terbaik untuk anak kita dan jika berat bayi terlalu sedikit, bimbang pula bayi tersebut sakit. Tapi kalau berat sangat pula, takut-takut bayi kita menghidap obesiti pula.
Jadi berapakah berat bayi normal pada waktu kelahiran?
Mengikut statistik, berat bayi normal sebaik sahaja dilahirkan adalah sekitar 3.4 kilogram. Julat yang normal adalah di antara 2.5-4.5 kilogram. Hanya 5% bayi yang dilahirkan berada di luar julat ini dan menunjukkan keabnormalan bayi tersebut dari awal lagi.

Apakah yang membuatkan bayi anda lebih atau kurang daripada bayi orang lain?
Sebenarnya terdapat pelbagai faktor yang menyumbang. Di antaranya ialah:

Diet pemakanan dan berat anda, sebelum dan selepas kehamilan. Jika anda mempunyai berat badan yang berlebihan, kebiasaannya bayi anda akan lebih berat. Jika anda tidak mendapatkan zat-zat yang cukup semasa mengandung, bayi anda mungkin lebih ringan dan kecil.
Tahap kesihatan anda, samada anda menghisap rokok atau menghidap diabetes atau mempunyai penyakit lain
Berat kelahiran anda sendiri, berat anda dan berat suami anda, kedua-duanya boleh memainkan peranan dalam menentukan berat bayi normal atau pun tidak
Jantina bayi anda, samada lelaki atau perempuan. Kebiasaannya bayi lelaki lebih berat berbanding bayi perempuan
Samada ini adalah bayi pertama atau tidak. Bayi pertama biasanya lebih ringan daripada bayi anda yang seterusnya
Samada anda mengandung anak kembar. Ini adalah kerana jika anda sedang mengandung anak kembar, bayi-bayi tersebut akan lebih ringan daripada anda mengandung seorang

Penurunan berat badan bayi selepas lahir?
Jika berat bayi anda menyusut sedikit selepas baru lahir, usah bimbang. Secara purata, bayi anda akan hilang 5-10% berat berbanding waktu lahir. Ini disebabkan bayi anda kehilangan bendalir yang merupakan perkara biasa sejurus lahir. Dan juga kerana bayi anda tidak memerlukan susu yang banyak dalam tempoh beberapa hari selepas lahir. Semua ini bakal berubah dan dalam tempoh 10-14 hari, bayi anda akan mula menambah berat badan.
Berapa berat bayi normal selepas lahir?
Secara amnya, bayi akan bertambah berat sebanyak 0.5-1 kilogram setiap bulan untuk tempoh 3 bulan yang pertama. Selepas bayi berusia empat bulan dan keatas dan dengan memperkenalkan susu tepung formula kepada bayi tersebut, berat bayi akan naik lebih sedikit kerana susu tepung formula mengandungi kalori yang lebih daripada susu ibu.
Akhir kata
Sekali lagi, bagi memastikan berat bayi normal untuk anak anda; boleh rujuk kepada carta yang dikeluarkan oleh Pertubuhan Kesihatan Sedunia atau WHO. Selepas anak besar sedikit, amalkan cara pemakanan yang disarankan oleh Kementerian Kesihatan untuk kanak-kanak yang kurang berat badan.
Harus diingatkan, kami tidak menulis tentang berat bayi dalam kandungan, cuma berat bayi selepas dilahirkan sahaja. Jika anda sedang hamil dan ingin mengetahui berat bayi dalam kandungan, kunjungi klinik yang berhampiran.
Semoga maklumat ini bermanfaat untuk kita semua. Sebelum itu, berapakah berat bayi anda ketika dilahirkan? Kongsikan di ruangan komen!


“Berat Untuk Saya”-Mula-Mula Ibu Meninggal, Selepas 10 Hari Bapa Pula ‘Pergi’…

Saban hari kita dikejutkan dengan berita-berita kehilangan ahli keluarga angkara jangkitan wabak Covid-19. Lebih menyedihkan lagi adalah apabila ia melibatkan ibu bapa kita sendiri. Di mana kita boleh pengganti? Memang tiada pengganti. Begitu juga dengan kisah yang dikongsikan ini apabila ibu dan ayah pergi dengan sekelip mata gara-gara Covid-19.
Baca juga: [VIDEO] Dua Beradik Panggil Arwah Ibu Dekat Kubur Undang Sebak

TERLALU CEPAT, MAK AYAH MENINGGAL KERANA COVID-19…

Menerusi video dikongsi seorang pengguna TikTok dikenali sebagai Atashitinides_, menceritakan kisah dirinya yang kehilangan kedua ibu bapa tersayang dipercayai akibat wabak Covid-19.

Gadis cekal ini menceritakan arwah ibunya dijemput menghadap Ilahi pada 3 Ogos 2021 dan selang 10 hari (13 Ogos) bapanya pula meninggal dunia. Namun, dia sama sekali tidak menceritakan bagaimana kedua-dua ibu bapanya dijangkiti virus tersebut.

Ini berlaku terlalu cepat. Saya masih tak dapat menerima Ya Allah, sungguh berat untuk saya.

 @atashitinides_
this happened too fast. i still can't accept this ya Allah this is too hard for me 😢💔 ##covid19isntajoke ##fyp ##parents
 ♬ semangat ngontennya – dollar kuning

Video tersebut juga memaparkan para petugas barisan hadapan yang memakai sut lengkap peralatan perlindungan diri (PPE) ketika proses pengebumian berlangsung. Apa yang lebih meruntun hati lagi, gadis ini juga sempat berkongsi foto-foto kenangan bersama arwah ibu bapanya. Sebak dibuatnya…
“YA ALLAH, SEKELIP MATA…”
Menjengah ke ruangan komen sudah semestinya ramai dalam kalangan pengguna Tiktok melahirkan rasa sebak akan perkongsian video tersebut. Ramai yang memberi kata-kata semangat dan mendoakan keluarganya dan turut berfikir apakah perasaan mereka jika situasi begini berlaku pada diri sendiri.

Sumber: TikTok @atashitinides_


Berbaloikah Bawa Anak Ke Lost World of Tambun? Ini Jawapannya!

Selalu ibu bapa jadi pening kepala bila anak-anak minta nak berjalan-jalan. Al-maklumlah, stress belajar katanya. Tapi, biasalah anak-anak ni banyak permintaanya. Nak main mandi swimming pool, nak tidur hotel. Macam-macam pula kan?
Ha, masa cuti panjang sempena Hari Krismas tempoh hari sempatlah admin bawa keluarga ke Lost World of Tambun yang terletak di Ipoh tu. Best ke? Berbaloi ke?

1. Lokasi yang strategik

Disebabkan admin haritu gerak dari Penang, ianya hanya mengambil masa kira-kira 2 jam lebih la untuk sempai ke Lost World of Tambun. Bagi admin, tempoh perjalanan juga penting sebab kalau lama sangat, si manja mesti meragam kan. So, 2 jam tu kira dah sangat okay.

Lokasi Lost World of Tambun pun agak strategik di mana ia berdekatan dengan pasaraya dan juga terdapat pekan kecil disitu. Jadi, mudahlah kalau nak cari apa-apa.

2. Saiz bilik hotel yang sesuai untuk keluarga besar

Tak payah pening nak tidur hotel mana, sebab hotel Lost World of Tambun pun not bad. Tak salah admin ada pakej dengan taman tema. Breakfast yang disediakan pun banyak pilihan. Jarak ke taman teman pun dekat je. Siap ada polis bantuan yang jaga lalulintas!
3. Main dari pagi sampai malam!

Bagi admin memang okay sangat sebab macam-macam ada di Lost World of Tambun ni! Selain boleh berendam daripada pagi sampai malam, ada juga fun fair, rumah hantu, dan juga macam mini zoo dalam tu! Lapar? Jangan risau sebab terdapat banyak pilihan makanan!
Waktu malam pula, anda boleh berjalan-jalan di Luminious Forest! Cantik sangat!

4. Persembahan mantap flaming percussion

Ini memang terbaik! Kalau nak best lagi, awal-awal duduk cop tempat. Lagi depan lagi bagus sebab memang pack tau masa persembahan ni dibuat.
Oh ya, sempena perayaan Tahun Baru Cina ni, Lost World of Tambun ada buat program khas yang dinamakan ‘Crazy Rich Chinese New Year’ tau! Ada persembahan Lion Dance, art of divination ‘Crazy Fortune Telling’  dan juga treasure hunting ‘Money Bin’.
Nak tahu maklumat lanjut? Layari laman sesawang ini! Confirm anak korang teruja habis!


Sanggup Berbasikal Dari UK Ke Putrajaya, Merentasi 22 Negara!

Cabaran Berbasikal Dari UK Ke Putrajaya
Ya, bukan naik kenderaan bermotor. Tidak sama dengan pengembaraan By Road to Malaysia dengan motorhome, mereka hanya  menggunakan kudrat kaki yang mengayuh ke serata dunia. Perjalanan mereka ini dipanggil Journey to Homeland.

Apakah Journey to Homeland?

Journey to Homeland ialah misi anak muda dari Malaysia yang sangat berani. Mempunyai minat yang sama, mengayuh basikal ialah satu kepuasan buat mereka. Mereka menjejakkan kaki ke tanah yang tidak pernah dijejaki, jauh dari tanahair.

Hutan belukar di lalui, padang pasir diredahi dan kawasan kampung bersalji mereka tempuhi. Impian mereka hanya satu – memberi inspirasi kepada anak muda Malaysia yang lain untuk meneroka dunia.

DREAM – EXPLORE – DISCOVER!

Status Terkini (7 Disember 2014)
Mereka akan meninggalkan Albania untuk memasuki Macedonia

Gambar sepanjang perjalanan

Kibarkan bendera Negeri Johor di Perancis

Ketika di Czech Republic

Latar belakang menarik di Bormio, Itali

Gunung bersalji di Milan, Itali

Sempadan Montenegro

Rumah Malaysia di Sarajevo, Bosnia Herzegovina

Masuk sempadan Bosnia ketika azan Zohor dilaungkan

Masjid di Albania

Hari Raya Aidil Adha di Vienna, Austria

Laluan dari UK ke Putrajaya
Tengok peta sahaja sudah cukup mengujakan.

Bantuan misi
Mereka adalah pengembara bajet dengan jangkaan belanja sebanyak 10 Euro sahaja sehari. Selain makanan, mereka juga perlukan belanja untuk penyelenggaraan basikal. Bagi sesiapa yang ingin menderma boleh salurkan kepada:
KELAB BERBASIKAL SICK SIDERS
RHB Bank Berhad
Nombor akaun: 2-51012-0000689-4
MUHAMMAD ADIB
Maybank Berhad
Nombor akaun: 151-294-856-272

Kredit
Semua foto kredit kepada Sick Siders Malaysia dan gambar koleksi peribadi Muhammad Adeeb’s dan Azrulhan

[infobox title=’Tentang Journey to Homeland by Sick Siders Malaysia’]

Web: sicksidersmalaysia.com
Blog: sicksidersmalaysia.blogspot.com/
Facebook Page: facebook.com/journeytohomelandbySSMY
Email: [email protected]
[/infobox]


Berbelanja Di GM Klang & Bawa Pulang Sebuah Motosikal Serta Pakej Percutian Menarik Di Hotel 5 Bintang!

Selalunya hujung tahun merupakan waktu yang ditunggu-tunggu oleh semua orang. Selain cuti sekolah, jualan dan promosi hujung tahun juga merupakan perkara yang sangat dinantikan!
Yelah, inilah masanya nak shopping puas-puas dengan harga yang berbaloi dan tak masuk akal. Eh..sebut pasal shopping, GM Klang kini mengadakan Kempen Road To Bonanza #12 di mana anda berpeluang memenangi hadiah lumayan dengan hanya berbelanja di sana. Bestnya!

Mesti anda dah tak sabar nak tahu macam mana nak menang kan?Jom kami kongsikan!

Motosikal & pakej percutian menarik untuk dimenangi!
Kalau anda nak tahu, Road to Bonanza #12 ni diadakan bersempena dengan hari ulang tahun ke 12 GM Klang tau!

Oleh itu, sebagai menghargai pelanggan yang menyokong mereka selama ini, GM Klang ingin menghadiahkan kepada anda hadiah-hadiah lumayan seperti sebuah motosikal dan hadiah bulanan iaitu pakej percutian ke destinasi menarik bernilai RM2,000!

Yang lagi best, pakej percutian tersebut adalah termasuk trip ke Sky Mirror dan penginapan di hotel 5 bintang. Yeay!
Bukan susah pun, cuma shopping, bayar menggunakan kaedah e-wallet dan sekiranya bertuah, anda lah yang bakal bawa pulang hadiah-hadiah menarik ni!
Macam mana nak sertai?

Mudah je..Anda hanya perlu:
1. Berbelanja minimum RM100 dalam satu resit (menggunakan e-wallet) di mana-mana kedai yang menyediakan perkhidmatan tersebut.
2. Imbas QR kod yang tersedia, isikan butiran diri anda dan muat naik resit pembelian serta resit transaksi e-wallet anda. Hanya resit asal yang diterima.
3. Klik pada artwork peraduan yang disediakan dalam borang dan muat naik ke media sosial anda
4. Setkan post media sosial anda dalam mod PUBLIC.
Untuk syarat peraduan serta terma dan syarat, klik sini.
Tempoh peraduan: 1 Jun 2021 – 31 Disember 2021

Jadi, apa tunggu lagi. Jom ajak kawan-kawan dan ahli keluarga berbelanja di GM Klang sambil menyertai Road To Bonanza #12 dan siapa tahu, mungkin anda antara yang bertuah yang bakal memenangi hadiah-hadiah menarik ni!
Yang penting, bayar menggunakan perkhidmatan e-wallet okay!
Untuk maklumat lanjut, layari laman web GM Klang serta follow Facebook dan Instagram mereka.


Berbelanja Sambil Beramal Di Giant Sempena Ramadhan & Raya, Siap Dapat Beras 5kg Secara Percuma. Wow!

Anda perasan tak setiap kali tiba musim perayaan kan, topik paling hangat diperkatakan ialah kenaikan barangan di pasar raya. Masa ni mulalah harga ayam, daging, sayur-sayuran, eh semua bendalah nak naik. Pening kepala dibuatnya!
Ini baru makanan, belum pikir pasal baju raya, bajet itu ini lagi. Haihh boleh botak kepala macam ni!

Kini anda semua dah tidak perlu risau lagi, sebab Giant ada buat diskaun kaw-kaw sempena bulan Ramadhan & Raya ini. Yang lagi best, anda boleh berbelanja sambil beramal tau. Syukur alhamdulilah!

Promosi hebat dengan penjimatan sehingga 32%!

Berita baik untuk anda semua, bermula 23 Mac 2023 hingga 5 April 2023 ini Giant mengadakan tawaran Ramadhan dengan penjimatan sehingga 32%. Ini yang kita mahukan!
Tak cukup sebab nak beli barang untuk Raya sekali? Haaa…Jangan risau tawaran khas Raya akan diteruskan lagi sehingga 15 May 2023. Sempat lagi nak beli barang keperluan kalau nak buat open house.
Jangan lepaskan peluang ini, dengar cerita Giant juga akan mengadakan tawaran khas baru setiap hujung minggu. Wow!
Patutlah Giant selalu menjadi pilihan ramai orang lagi-lagi mereka yang sudah berkeluarga. Bukan setakat bahan basah je ada, barangan keperluan rumah, produk kesihatan, produk kecantikan, baju raya, kuih raya, senang cerita semua ada. Terbaik!
Giant juga amat mementingkan kualiti barangan mereka agar pengguna sentiasa berpuas hati. Memang sesuai lah untuk sesiapa yang mempunyai bajet perbelanjaan Ramadhan & Raya tahun ini.
Rasanya mak-mak dah boleh senaraikan kot barang apa nak beli kat Giant nanti!
Psssttt…Min dengar cerita Giant nak bagi tawaran tambahan kepada sesiapa yang berbelanja pada setiap hujung minggu? Biar betul!
Tawaran apa tu? Mesti anda tertanya-tanya kan?
Haaa…Giant ada menawarkan tawaran istimewa 2x WOW pada setiap hari Sabtu & Ahad bagi produk-produk yang terpilih dari 18 Mac 2023 hingga 16 April 2023 ini. Yang lagi best, setiap minggu anda akan ditawarkan dengan produk yang berlainan tau.
Tiba-tiba excited nak shopping kat Giant lah!
Perhatian! Anda juga berpeluang memenangi Baucar Giant sebanyak RM500 atau hadiah menarik yang lain apabila anda membelanjakan minimum RM100 dalam satu resit di stor Giant yang terpilih pada pada setiap hujung minggu! Bukan biasa-biasa!

Tunggu apa lagi cepat berbelanja barangan Ramadhan & Raya di stor Giant yang berhampiran dengan anda sekarang. Jangan cakap min tak bagi tahu ya!
Berbelanja sambil beramal!

Sepanjang bulan yang mulia ini, amalan bersedekah sangatlah digalakkan bagi membantu mereka yang kurang berkemampuan.
Anda tahu tak dengan berbelanja di Giant, anda boleh beramal pada masa yang sama? Bukan setakat itu je, anda juga berpeluang menerima 5kg beras Meadows secara automatik selepas membuat pembayaran? Macam mana tu?
Apa yang anda kena lakukan ialah, berbelanja apa saja dengan menggunakan kad Bank Hong Leong sekurang-kurangnya RM200.
Pihak Hong Leong Bank juga akan menyumbang RM2 kepada ‘Sudah Makan’ dana kempen amal untuk membantu mereka yang memerlukan.
Haaa…Macam mana dah bersedia ke nak berbelanja di Giant pada hujung minggu ini? Terus bersemangat nak sambut Ramadhan & Raya kan!
Untuk maklumat lanjut anda boleh layari laman web rasmi Giant atau ke laman Facebook mereka.


Berbelanja Tanpa GST! Diskaun Sehingga 80%! One Living Seri Kembangan Kan Ada!

Sale! Sale! Sale! Inilah masanya anda nak berbelanja, sebab ada diskaun sehingga 80%, GST pun dah tak dak, lagilah jimat. Nak tahu dekat mana? Dekat One Living Seri Kembangan la!

Apa yang mereka tawarkan kali ni? Ada macam-macam peralatan elektrik dan lampu yang anda boleh dapat dekat sini. Yang besar, yang kecil semua ada! Confirm anda puas hati dengan pilihan dan harga yang mereka tawarkan.
Pilihan Yang Pelbagai!

Sebenarnya dekat One Living Seri Kembangan ni macam-macam anda boleh beli antaranya ialah televisyen, peti ais, kipas, mesin pengisar, periuk nasi dan pelbagai lagi.
Harga Runtuh! Murah! Murah!

Bayangkanlah harga pengering rambut selepas diskaun hanya RM 12. Mana nak dapat tawaran yang macam tu? Hanya di One Living Seri Kembangan je ada. Lebih menarik, harga Jug kettle hanya RM 59! Wow kan tawaran mereka.

Deka Water Heater hanya RM 188!

Tv dijual dengan harga berpatutan! Murah! Murah!
Mesin basuh hanya pada harga RM 376

Tawaran Puchase With Purchase Pun Ada!

Disamping itu, One Living Seri Kembangan juga berikan anda tawaran yang lebih awesome dengan PWP offer. Contohnya, jika anda beli televisyen Isonic, anda boleh dapatkan Andriod Tv Box dengan diskaun eksklusif. Best kan? Confirm ramai yang dah excited ni!
Boleh Dapat Free Baucer AEON!

Tertanya-tanya macam mana korang nak dapat baucer percuma daripada AEON ni? Ha! Mudah ja, hanya beli mana-mana barangan jenama Philips, nanti anda boleh la dapat baucer ni secara percuma. Nilai baucer yang diberikan tertakluk kepada nilai barangan yang anda beli ye.

Lagipun anda boleh menang Tefal Garment Steamer! Mudah je caranya. Hanya like, share & komen. Nak tahu lebih lanjut detail contest? Jom klik link dekat bawah!

https://goo.gl/1iWqsL

Dahsyatkan tawaran yang One Living Seri Kembangan berikan kali ni. Jangan tak tahu, siap ada Suria Cruizer lagi yang bakal menjengah dan menghiburkan anda disana dengan pelbagai game serta hadiah menarik.

Jadi apa lagi yang anda tunggu? Jom ramai kita serbu One Living Seri Kembangan pada 6 hingga 8 Julai ini dari jam 10 pagi hingga 9 malam! Kalau boleh datang awal sikit tau! Bukan apa ramai yang beratur nanti. Takut anda terlepas pulak tawaran hebat ni.

Kalau tak tahu dimana kedainya, cari kedai yang ada signboard LED paling terang dikawasan tersebut. Tak pun ikut waze dan google maps dekat bawah.
Masa: 10 pagi – 9 malam
Alamat: 43, Ground Floor, Jalan LP 1A/2, Taman Lestari Perdana, 43300 Seri Kembangan, Selangor.
No telefon: 03-8943 3652
Hotline:1700-81-8480
Waze: One Living Seri Kembangan


“Tak Perlu Kecam Suami Isteri Yang Pergi Bercuti Tinggalkan Anak, Barulah Makin Romantik”

Mempunyai ruang masa bersama suami tanpa anak-anak adalah perkara yang amat disarankan. Tidak semestinya perlu mengambil masa yang lama untuk bercuti, tetapi teknik ini mampu untuk mengeratkan hubungan antara suami isteri. Mana tidaknya, kalau sepanjang masa hanya fokus kepada anak-anak dan tak ada masa untuk berdua, bagaimana hubungan akan kembali ‘lovey dovey’ seperti dahulu kan?
Ada juga dalam kalangan orang ramai yang tidak bersetuju untuk meninggalkan anak-anak di kampung semata-mata si suami dan isteri mahu pergi bercuti. Ada juga yang berpendapat bahawa teknik ini harus diterapkan dalam pasangan masing-masing.

TAK PERLU KECAM SUAMI ISTERI BERCUTI TANPA ANAK

Tak perlu kecam sangat suami isteri pergi bercuti tinggalkan anak. Dulu saya jenis sukar tinggalkan anak-anak. Kalau boleh nak usung ke mana sahaja. Sehinggalah ada satu ketika ibu bapak saya rajin kidnap anak-anak saya (masa tu saya ada 2 orang anak) balik Kulim untuk spent time bersama mereka.

Saya dan suami?

Ditinggalkan berdua di Klang. Ketika itulah, setiap detail pada suami saya nampak. Belakang tengkuk yang gelap minta discrub. Muka jerawat minta dirawat. Sejuk malam minta diselimut. Kerana sebelum ni saya sibuk uruskan najis, muntah dan daki anak-anak. Sibuk untuk memastikan keselesaan anak-anak.
Kemudian semua berubah bila bapak dan ibu pindah Klang. So, kami jarang “ditinggalkan” berdua. Sehinggalah tahun ke 5 perkahwinan saya rasa “kosong” apabila bersama dengan suami. Senyum dia kurang manisnya. Rajuk dia saya malas nak ambil pusing. Kami mula bergaduh. Selalunya saya yang mulakan. Dia seperti biasa diam dan membawa hati. Semuanya kerana dia sibuk uruskan anak-anak (kerana masa dia lebih dengan anak-anak dan saya ketika itu sibuk bekerja di sebuah syarikat swasta).
SUAMI BUAT KEPUTUSAN DRASTIK PERGI BERCUTI

Kemudian suami buat keputusan drastik. Tinggalkan anak-anak pada ibu bapa saya dan bawa saya ke Pulau Tioman. Berdua. Saya tak nak. Dia insist. Kami ke sana selama 5 hari. 3 hari pertama, saya berkeras membawa haluan sendiri. Saya lebih layan novel dari dia. Saya banyak habiskan masa di telefon bimbit. Ketika itu rasa jauh meskipun tinggal dalam chalet yang sama. Hati lebih teringat pada anak-anak. Sehinggalah….
Suami mengajak pergi snorkeling. 1st event kami berdua di pulau itu. Cuba menjauhkan diri. Masih rasa kosong. Tapi semua berubah bila saya menyelam bersama suami melihat keindahan ciptaan Allah di dasar laut. Ketika itu tidak tahu bagaimana tangan bertaut ketika menyelam. Banyak peristiwa berlaku ketika aktiviti snorkeling. Bagaimana kami dikejar obor-obor besar. Suami malas nak berenang dia hanya paut pada badan sy dan harapkan sy berenang seorang. Sy hanya menyumpah manja sambil tergelak bila rasa dipergunakan .
Dan semua bermula dari Tioman. Saya nampak dia. Saya nampak kasih sayang dia. Dia bukan lelaki romantik. Tetapi lelaki yang baik. U cant have all girls. In order to gain some…u need to lose some. Bermula saat itu….saya ubah DIRI SAYA. Saya kurangkan harapan agar dia berubah menjadi seperti suami kawan2 saya. Dia adalah dia. Dan buat pertama kali selepas 5 tahun berkahwin, saya jatuh cinta semula. Dia menjadi sahabat karib saya sehingga kini. Dan kami pulang ke pangkuan anak-anak, dengan kasih yang lebih utuh.
JANGANLAH RASA BERSALAH TINGGALKAN ANAK…

Itu cerita 5 tahun yg dahulu. Cerita berbeza bila suami mula menginjak 40an dimana lelaki di usia ini memerlukan lebih perhatian dan belaian dari pasangan. So di pertengahan usia 30an, sy kena cerdik dan cerdas membahagi masa anatara anak-anak dan suami. Ketika ini juga saya hamil anak ke 5. Menguruskan syarikat dan sambung Master. Saya bersyukur amalan berpantang yang utuh ketika 3 kali berpantang banyak membantu saya aktif dan cergas menguruskan anak-anak dan memberi perhatian buat suami.
Penat? Usah cerita. So, a small breakaway ketika Bengkel Herba di Langkawi bulan lepas sedikit sebanyak memberi ruang utk sy memenuhi masa bersama suami. Hanya kami berdua. We spent quality time together. Masa ni lah berkesempatan bergaduh benda kecil2. Merajuk. Marah. Kemudian berbaik balik. Tiap2 malam kami drive sekitar langkawi sambil bercerita pasal anak2, arwah abah, mak, my parents, our future (selalu pasal company sebab my husband a bit lousy bercerita pasal love live – hidup JAWA!

We had our arguments. But we make up easily. Dan masa inilah pertama kali air mata suami tumpah merindui arwah abah. After 2 months abah meninggal. And Im glad Im there for him during the breakdown. So guys, Some marriage need extra work. Anak-anak boleh menjadi pengikat kasih sayang suami isteri, tetapi kadang-kadang [email protected] juga mempunyai naluri seorang anak-anak yang perlukan perhatian. Suami kita masih seorang anak manja. Dan kita sebagai isteri sentiasa perlukan perhatian tak berbelah bahagi dr suami.
Ini fitrah kita. Jadi jangan rasa bersalah tinggalkan anak-anak untuk pergi bercuti. Anak-anak akan lebih bahagia melihat ibu ayah berkasih utuh sehingga tua.
*Terima kasih buat ibu dan bapak sy yg banyak memberi kami ruang dan waktu utk bersama sepanjang 10 tahun tempoh perkahwinan kami. Doakan perkahwinan kami kekal dalam suka dan duka bersama sepanjang hayat, seperti mak dan abah…ibu dan bapak.
Sumber : Siti Aishah


Bercuti Tinggal Anak Atau Bawa Anak? Ibu Ini Kongsi Panduan Menarik Untuk Setiap Pasangan!

“Nak pergi bercuti, tapi fikirkan anak kecil pula nak tinggal dekat siapa?”
Apabila sudah menjadi ibubapa, ini adalah soalan yang akan bermain di minda setiap kali fikir tentang percutian. Kadang-kadang, suami isteri juga perlukan waktu sendiri tanpa anak untuk mengeratkan lagi hubungan. Tidaklah bermaksud bahawa anak akan menganggu tetapi dengan mempunyai waktu berdua bersama pasangan, suasana akan menjadi lebih privasi. Jadi, anda lebih memilih untuk bercuti membawa anak atau tinggal anak?

BERCUTI TINGGAL ANAK VS BAWA ANAK
Isu ni datang tepat on time, sebab I have experience to share, since baru balik bercuti berdua tanpa Adrina. Sebelum ni kami bercuti bertiga, bukan tak best, best jugak, tapi rupanya bercuti berdua selepas ada anak, kita ada privacy time utk lagi kenal balik pasangan kita.

Bila bercuti bawa anak kita pergi tempt yang senang untuk bawa anak, takkan nak pergi hiking bawa anak umur setahun. Kalau bercuti berdua takkan nak habiskan masa di taman tema? Bila nak ada masa berdua kongsi suka duka kan? Tempat ikut kesesuaian. Actually benda ni takkan berlaku kalau I tak dapat free tix to Milaidhoo Island, Maldives. Orang tanya “Adrina, tak ikut ke?” “Kalau I, I bawak my anak anak bercuti”. The answer is NO! Because the Island tak bagi bawa anak kecik bawah 9 tahun.

Mula mula nak let go je the tix, since I rasa, not a good move susahkan orang nak jagakan anak kita. But my mom and auntie, suruh pergi jelah, since I jarang dapat benda free, kira rezeki gila gila, sampai hari ni tak percaya lagi, pergi Maldives tak spend duit satu sen. YES! Tak keluar apa, melainkan beli cawan maldives sebijik kat Adrina, tu pun mahal gilaaaa. Maybe sebab beli kat Airport kot.

Then another rezeki when your favorite aunt nak tolong jaga Adrina. Thankssssss a lot Occu and of course my mama and papa, semoga Allah dimurahkan rezeki dan diberikan kesihatan yang baik kepada kalian.
“Adrina ni okay ke tinggal banyak hari?”
Sampai dalam flight AOR-KL-MALE, I keep tanya my husband “Adrina ni okay ke tinggal banyak hari?” “Adrina ni tak susahkan orang ke nak jaga”. Tetiba tengok anak orang lain mula la dua dua “You tengok budak tu, teringat kat Adrina tak?” Mula mula I je duk cakap rindu, rupanya laki bini sama ja. Hahaha. Normal, scroll camera roll tengok gambar anak.

Tapi once you stepped into that Milaidhoo Island, macam masuk dunia lain. The Island is so privacy, siang dengar angin, air laut, tiada kerenah, kau tak nampak ada budak, focus rindu anak tu takde. Bukan tak rindu, tapi fokus kita pada pasangan kita je, sebab kau nampak dia, dia nampak kau.
Bayangkan sejak lahir tak pernah tinggal, kalau tinggal pun, salah sorang mesti ada tolong jaga. Sejak jadi Ibu, cinema pun tak pernah pergi, apatah lagi date dengan suami. Memang set dalam kepala, kalau ada anak; memang takkan susahkan sesiapa melainkan keadaan terpaksa.
Layan kerenah anak, presure itu ini. Kita jadi mudah penat, dan tend to merungut dengan suami (sebenarnya kita nak perhatian dan mengharap suami memahami) Tapi bila suami tak faham, kita rasa suami tak memahami, suami dah tak macam dulu. Ni semua virus dalam rumahtangga. Yes, Virus. Dari pengalaman, if ada anak, ada masa you travel with the whole family, and ada masa just hanya korang berdua spend time together. Setiap orang dia ada jiwa anak kecik, which is kau nak diberi perhatian dan dibelai macam bayi.

Kadang-kadang fikir bila ada isu suami ada skandal, kenapa sanggup buat mcm tu? Tak fikir pengorbanan isteri melahirkan anak-anak dia ke? Bagi aku, the main reason is kenapa ada suami sanggup buat macam ni, sebab dia rasa tak dihargai. Sama sama simpan apa yang mereka rasa, sampai masa give up, and rasa bahagia dengan orang lain. Walaupun hakikatnya, later kalau kau kawen dengan perempuan lain, akan timbul balik benda mcm ni, sebab tu ada laki asyik nak isteri baru, sebab dia tak jumpa apa dia nak. Sepatutnya tanggungjawab husband wife cari solusi, bukan salahkan pasangan.
JANGANLAH ASYIK TINGGAL ANAK UNTUK TRAVEL SAJA
Moral of the story, jangan pula lepasni asyik tinggal anak pula semata mata nak masa bersama, its just dalam setiap 6 bulan sekali, setahun sekali plan la activity hanya korang berdua. Tinggalkan kerja, tinggalkan semua, hanya masa dengan suami/isteri. Tak nak tinggal lama pun takpe, sejam dua pun dah okay sangat. PENTING! Bukan niat utk selfish, tapi utk mendapat kebahagian dunia dan akhirat.

Amazingly, bila anak jauh dengan kita in few days, banyak benda dia boleh buat sendiri, Adrina boleh pakai kasut sendiri, boleh tau function hp utk video call, then she keeps tunjuk hp suruh video call, bangun pagi ajak selfie maybe nak orang hantar her photo to share that “Hello mom and dad, everything is fine”. Sampai kami sendiri bila tgk whatsapp group, “besar rupanya anak kita, reti buat sendiri”.
*Harapan, semoga relationship kita semua husband and wife kekal sampai bila bila.
Sumber: Adila Norliz Zaini


Kuatnya Berdengkur…. Ini 10 Petua & Tips Atasinya. Baru Pasangan Tak Stres!

Berdengkur : Punca, Bahaya, Rawatan & Cara Mengelakkannya
Pernahkah pasangan atau ahli keluarga mengadu anda berdengkur terlalu kuat pada waktu malam?

Biasanya perkara ini bukanlah masalah kesihatan yang serius. Ia juga seringkali berlaku disebabkan gaya hidup tidak sihat atau posisi tidur yang tidak betul.
Namun tabiat dengkur secara berterusan boleh menjejaskan kualiti tidur anda dan pasangan pada jangka masa panjang.

Bagaimana Bunyi Berdengkur Terjadi?
Menurut Portal MyHealth, berdengkur adalah bunyi bising semasa bernafas, apabila sebahagian daripada saluran pernafasan atas seseorang tersumbat.

Ia berlaku apabila terdapat sekatan pada aliran udara di dalam saluran pernafasan di bahagian belakang mulut dan hidung seseorang.
Bunyi itu dikeluarkan apabila tisu di bahagian atas saluran pernafasan bergesel dan bergetar di antara satu sama lain.
Berdengkur bertambah kerap mengikut umur dan biasanya tidak membahayakan.
Faktor / Punca Berdengkur
Antara punca-punca berdengkur juga boleh dikaitkan dengan faktor berikut:
1. Ubat-ubatan / Tidur Yang Nyenyak
Jika anda perasan, berdengkur biasnaya berlaku semasa waktu tidur yang nyenyak.
Ini kerana ketika ini otot-otot pada lidah, lelangit lembut dan tekak berada dalam keadaan lemah.
Selain itu, otot juga boleh menjadi tidak tegang akibat arak atau ubatan yang menyebabkan otot lemah.
Maka lidah akan tertolak ke belakang, menutupi aliran udara atau otot tekak tertarik masuk ke dalam tekak dan menyekat salur pernafasan atas.
2. Berlebihan Berat Badan / Tonsil
Tisu tekak yang besar dan tebal. Kanak-kanak yang mempunyai tonsil dan tisu adenoid yang membengkak selalunya berdengkur.
Orang yang berlebihan berat badan dan mempunyai leher yang pendek dan besar.
3. Saluran Pernafasan Tersekat
Saluran pernafasan tersekat. Hidung yang tersumbat dan sukar bernafas menyebabkan individu lebih kerap menyedut udara untuk bernafas.
Ini mengakibatkan ruang vakum yang berlebihan di dalam tekak, dan mengakibatkan tisu tekak yang lembut tertarik ke dalam dan mengakibatkan dengkuran.
Antara sebab lain adalah batang hidung yang bengkok, polip dan jangkitan sinus.
Baca juga: Punca Radang Sinus (Sinusitis) & Cara Atasinya Sebelum Lebih Teruk!
Cara Mengatasi Dengkuran Pada Waktu Malam
Untuk mengurangkan dengkuran pada waktu malam, apa kata anda cuba tips-tips ini sebagai permulaan :
1. Tidur Mengiring
Tidur terlentang kadangkala membuatkan lidah anda beralih posisi ke tekak. Ini akan membuatkan aliran udara terhalang dan bermulalah ‘orkestra’ sebaik sahaja anda terlelap.
Untuk mengelakkan situasi ini, anda bolehlah cuba tidur dalam posisi mengiring untuk melancarkan lagi aliran udara dan elakkan berdengkur.

Kredit Foto : manifatturafalomo.com
2. Kurangkan Berat Badan Berlebihan
Perasan tak masalah berdengkur biasanya berlaku pada orang yang alami obesiti? Ini adalah disebabkan oleh saiz tisu di tekak yang lebih besar pada orang obesiti sehingga menyebabkan masalah berdengkur.
Dengan mendapatkan berat badan yang lebih sihat, ia bukan sahaja baik dalam mengurangkan masalah dengkur, malah ia sangat membantu meningkatkan kualiti hidup di samping mencegah diri daripada pelbagai penyakit.
3. Tinggikan Sedikit Kepala Ketika Berbaring
Cara ini dapat menggalakkan lagi bukaan aliran udara dengan lebih luas. Anda boleh cuba gunakan bantal yang lebih tebal ketika tidur untuk tinggikan sedikit kepala.
4. Gunakan Nasal Strip
Produk ini merupakan antara yang paling popular dalam mengatasi masalah dengkur pada waktu malam. Nasal strip boleh dipasang pada tulang hidung bagi meluaskan ruang pernafasan di hidung.
Ini akan membantu anda untuk bernafas dengan lebih baik dan sekaligus mengelakkan masalah dengkur.

Kredit Foto : shopee.com.my
5. Berhenti Merokok
Tabiat merokok tidak mendatangkan apa-apa kebaikan buat kesihatan dan boleh menjadi punca bagi masalah dengkur.
Untuk membantu anda berhenti merokok, anda boleh dapatkan kaunseling daripada doktor atau gunakan produk berhenti merokok seperti nicotine patches, gula-gula getah atau lozenges yang boleh dibeli di farmasi.
6. Dapatkan Tidur Mencukupi Setiap Hari
Biasanya kita juga akan berdengkur apabila rasa terlalu penat. Badan juga akan mudah rasa penat jika kita tidak dapat rehat secukupnya melalui habit tidur yang tidak sihat.
Bagi mengatasi masalah dengkur, latihlah diri untuk dapat tidur sekurang-kurangnya 6 jam setiap malam untuk rehat yang berkualiti dan bagi mengelakkan masalah dengkur.

Kredit Foto : insider.com
7. Minum Air Mencukupi
Badan yang kekal hidrat bukan sahaja penting untuk kesihatan malah ia juga dapat membantu mencegah masalah dengkur. Jika badan anda kekurangan air, hidung dan tekak akan lebih cenderung untuk merembeskan mukus melekit.
Ini boleh mengakibatkan dengkuran lebih mudah terjadi ketika tidur. Oleh itu, banyakkan minum air demi kesihatan dan tidur yang lebih berkualiti.
8. Cuba Senaman Mulut
Sebuah kajian mendapati senaman mulut didapati berkesan dalam mengurangkan dengkuran sehingga 59%.
Ia melibatkan pergerakan lidah dan bahagian mulut lain serta mampu menguatkan otot lidah, tekak dan lelangit lembut.
Antara pergerakan yang anda boleh cuba bagi mengatasi masalah dengkur ialah :

Tongue Slide – Sentuhkan lidah pada lelangit hadapan. Perlahan-lahan gerakkan lidah sampai mencecah lelangit belakang. Ulangi sebanyak 10 ke 15 kali.

Tongue Stretch – Jelirkan lidah sebanyak mungkin. Kemudian cuba regangkan lidah untuk mencecah dagu sambil melihat ke atas. Tahan posisi selama 10 ke 15 saat. Ulangi pergerakan sebanyak 5 kali.

Tongue Push-Up – Jelirkan lidah sambil mencecah lelangit. Kekal pada posisi ini selama 10 saat dan ulangi sebanyak 5 kali.

9. Gunakan Wap Air Panas Sebelum Tidur
Anda juga boleh cuba gunakan semangkuk air panas dan hidu wapnya sebelum masuk tidur.
Cara ini didapati membantu anda untuk bernafas tanpa sekatan lebih-lebih lagi jika anda sedang selsema atau sering alami masalah hidung tersumbat. Anda juga boleh cuba mandi air hangat sebelum masuk tidur.
10. Elakkan Makanan Yang Boleh Menyebabkan Keradangan Pada Hidung dan Tekak
Makanan dan minuman daripada sumber tenusu dan gluten seringkali dikaitkan sebagai punca keradangan pada hidung dan tekak.
Keradangan ini boleh menyumbang kepada masalah dengkuran ketika tidur. Anda tidak semestinya elakkan terus makanan ini, sebaliknya anda boleh elakkannya beberapa jam sebelum tidur.
Baca juga: 7 Tips Menghilangkan Kesan Kotoran & Bau Hancing Pada Tilam
Bila Perlu Berjumpa Doktor ?
Kebanyakan orang dapat atasi masalah dengkur dengan amalkan beberapa tips di atas.
Namun, bagi sesetengah kes yang lebih serius, anda perlulah berjumpa dengan doktor lebih-lebih lagi jika anda sering alami masalah seperti berikut :

Dengkuran anda sering mengganggu pasangan anda pada waktu malam
Sering berasa letih dan mengantuk pada siang hari
Habit berdengkur yang sering membuatkan anda terbangun tengah malam kerana sukar bernafas.
Berdengkur kerana masalah kesihatan lain seperti obesiti, kemurungan atau masalah jantung.

Simptom-simptom ini boleh menandakan masalah tidur yang lebih serius iaitu sleep apnea.
Ia juga boleh menandakan masalah kesihatan yang mungkin anda tidak sedari seperti sinusitis atau rhinitis yang mengganggu aliran pernafasan.
Rujuklah pada doktor segera bagi mengatasi masalah ini dan bagi memastikan anda dapat tidur yang lebih berkualiti setiap malam.
Sumber rujukan :

15 Remedies That Will Stop Snoring
https://www.healthline.com/health/snoring-remedies
Mouth And Throat Exercises to Help Stop Snoring
https://www.sleepfoundation.org/snoring/mouth-exercises-to-stop-snoring


“Selamat Tinggal Dengkur~” Ketahui Puncanya & Tips Atasi Masalah Ini Daripada Pakar ENT!

Berdengkur yang teruk boleh menghasilkan ‘pencemaran bunyi’, selain mengganggu orang lain yang berada di sekeliling. Malah, bunyi dengkuran juga boleh menjadi penyebab anda rasa rendah diri dan malu.
Justeru itu, bagi mengetahui dengan lebih terperinci mengenai punca dan tips mengatasi isu berdengkur ini, ikuti perkongsian dari Pakar Bedah Telinga, Hidung & Tekak, Doktor Ezairy M.Sallih di bawah.

Baca juga: ‘Overdose’ Ubat Kurus Buat Organ Dalaman Rosak, Lebih Teruk Kesannya Dari Nak Cepat Kurus!
SELAMAT TINGGAL DENGKUR~
Gambar hiasan: Google.

Ramai yang bertanya saya, “Macam mana nak selesaikan masalah tidur berdengkur ni?”

Masalah ini selalunya ditanyakan kepada saya daripada kalangan wanita. Isteri mengadu suami tidur berdengkur (sebenarnya lelaki pun alami masalah sama, cuma mereka ini selalunya jarang mengadu).
PUNCA BERDENGKUR
Saya senaraikan beberapa punca yang biasa menyebabkan masalah ini.
Gambar hiasan: Google.
1. MASALAH ANATOMI DALAM MULUT
Pertama, masalah anatomi di dalam mulut pesakit. Sempit. Ia boleh jadi disebabkan oleh saiz tonsil yang besar, uvula atau anak tekak yang panjang, adenoid yang besar dan lain-lain.
2. MASALAH BERAT BADAN
Kedua, masalah berat badan. Ini juga common berlaku kepada mereka yang ada masalah berdengkur.
Apabila berat anda berlebihan, lemak-lemak yang berkumpul tu akan menyebabkan lebih sempit ruang atas nafas, tidur pun akan jadi berdengkur.
3. PENAT
Gambar hiasan: Google.
Nombor tiga ialah penat. Letih. Maknanya apabila anda alami keletihan akibat kerja sepanjang hari, otot-otot dan struktur di dalam mulut dan rongga atas pernafasan akan jadi lebih ‘lax’. Lax macam lembiklah bahasa mudahnya.
 Jadi, apabila anda tidur, bunyi berdengkur akan lebih ketara.
4. FAKTOR UMUR
Nombor empat ialah faktor umur. Lebih berusia anda, maka lebih mudah untuk anda alami tidur berdengkur. Sebab itu jugalah ramai kaum wanita ini mengadu, “dulu suami saya tidur tak berdengkur, tapi sekarang ni dah berdengkur..”
Ha, semua yang muda akan tua. Yang tegang pun lama-lama jadi kedut. Macam tu jugalah seiring dengan faktor peningkatan usia.
Oleh itu, tip dari saya amalkanlah gaya hidup yang sihat, rajin bersenam dan jaga berat badan. Semua ini tidak boleh menyembuhkan masalah ini seratus peratus, tetapi ia boleh membantu mengawal masalah ini.
8 TIP ATASI BERDENGKUR YANG MESTI ANDA TAHU
Adakah suami, isteri atau anak anda mengalami dengkuran yang teruk? Saya beri 8 langkah sihat yang mudah untuk atasi masalah berdengkur.
Gambar hiasan: Google.
1. BERAT BADAN & SENAMAN
Berlebihan berat badan akan meningkatkan risiko lemak yang boleh menolak pada tekak dan memburukkan lagi masalah berdengkur. Memulakan program penurunan berat badan dan senaman dapat mengurangkan dengkuran dalam banyak individu.
2. TUKAR POSISI
Tidur di sebelah sisi boleh menghalang lidah daripada jatuh ke belakang dan menyekat tekak semasa tidur. Bantal boleh digunakan untuk mengelakkan anda berguling kembali ke belakang semasa tidur. Boleh cuba di rumah.
3. HADKAN ALKOHOL
Minum alkohol akan melegakan otot-otot pada saluran pernafasan lebih daripada biasa. Ini menyebabkan saluran pernafasan ‘collapse’ dengan lebih lagi dan memburukkan masalah berdengkur.
Hadkan penggunaan alkohol untuk penurunan berat badan.
4. BERHENTI MEROKOK
Gambar hiasan: Google.
Merokok menyebabkan kesesakan nafas dan hidung yang membawa kepada masalah berdengkur yang lebih teruk. Berhenti merokok boleh membantu untuk mengurangkan berdengkur dan meningkatkan kesihatan anda secara keseluruhan.
5. UBAT-UBATAN
Ubat-ubatan tertentu boleh memberi kesan kepada masalah berdengkur. Bercakap dengan doktor anda sebelum membuat apa-apa perubahan pada ubat kerana mereka akan memberikan ubat yang sesuai dengan anda.
6. MENGATASI MASALAH HIDUNG
Jika anda mengalami masalah hidung seperti resdung, polip dan sebagainya, dapatkan rawatan yang sewajarnya. Nasihat dan pemeriksaan doktor adalah lebih baik.
7. KENAL PASTI ALAHAN
Masalah hidung yang disebabkan oleh alahan adalah punca biasa yang dialami oleh mereka berdengkur. Ujian untuk alahan boleh membantu anda untuk mengenal pasti dan mengurangkan alergen yang berpotensi dalam persekitaran tidur anda.
Ia seperti tempat tidur, debu, bulu haiwan peliharaan, dan sebagainya. Seterusnya, dapat mengurangkan dengkuran.
8. PEMBEDAHAN & CPAP MACHIN
Jika tiada kaedah standard yang disebutkan di atas berjaya mengurangkan dengkuran anda, maka rujuklah ke klinik telinga, hidung dan tekak mengenai masalah anda.
Kemungkinan pembedahan atau penggunaan CPAP (Continuous Positive Airway Pressure) machine boleh dianggap sebagai jalan terakhir.
Dr Ezairy M.Sallih, Pakar Bedah Telinga, Hidung & Tekak.
Sumber: Facebook Dr Ezairy M.Sallih


Berdepan Impak Pandemik, Rangkaian Televisyen Media Prima Masih Kekal No 1 Di Malaysia

Media Prima Berhad, kumpulan media bersepadu terkemuka di Malaysia mengumumkan keputusan suku pertama bagi tempoh kewangan berakhir 31 Mac 2020 semalam. Berdepan dengan cabaran industri dan impak pandemik COVID-19, Media Prima merekodkan perolehan berjumlah RM238.4 juta dalam suku pertama kewangan berakhir 2020, penurunan marginal daripada RM239.1 juta berbanding tempoh yang sama pada 2019.
Segmen digital meningkat

Perolehan segmen digital Kumpulan meningkat sebanyak 9% kepada RM18.9 juta disokong pertumbuhan iklan digital dengan kadar 12% berbanding tempoh perbandingan. Bagi tempoh dalam kajian, Media Prima kekal sebagai pilihan paling popular untuk kandungan mudah alih di Malaysia, dan mempunyai pencapaian audiens digital ketiga tertinggi selepas Google dan Facebook.
Perolehan perdagangan Kumpulan meningkat sebanyak 24% bagi suku pertama ini didorong oleh CJ Wow Shop, segmen beli-belah di rumah (home shopping) Media Prima, yang mencatatkan peningkatan perolehan sebanyak 18% dan peningkatan jumlah pelanggan sebanyak 27%. CJ Wow Shop juga telah memperluaskan capaian dalam talian melalui laman web dan platform mudah alihnya yang menyumbang lebih 40% daripada jumlah jualan bagi suku pertama tahun ini.

Catat tontonan paling tinggi

Perolehan tradisional Kumpulan bagaimanapun menyusut sebanyak 7% disebabkan perbelanjaan berhemat oleh para pengiklan. Perolehan edaran surat khabar meningkat sebanyak 12% bagi tempoh tiga bulan dalam kajian, yang mencerminkan hasil positif daripada langkah-langkah yang telah diambil untuk meningkatkan kecekapan dalam segmen ini.
Sementara itu rangkaian Televisyen Media Prima kekal sebagai saluran penyiaran yang meraih tontonan paling tinggi di Malaysia dengan 36% daripada jumlah penguasaan penonton dan 49% daripada jumlah penonton pada masa perdana bagi suku pertama ini. Primeworks Studios merekodkan kenaikan perolehan sebanyak 13% hasil dari tayangan filem dan produksi kandungan pengiklanan yang lebih tinggi.
Turut ‘terkena’ Impak wabak

Datuk Syed Hussian Aljunid, Pengerusi Kumpulan Media Prima, berkata Media Prima merekodkan pembelian iklan rendah impak pandemik Covid-19.
“Penguatkuasaan Perintah Kawalan Pergerakan (“PKP”) untuk mengekang penyebaran COVID-19 telah memberi impak kepada beberapa perniagaan. Biarpun Media Prima adalah antara perkhidmatan penting yang boleh beroperasi semasa PKP, perniagaan kami tidak terlepas daripada impak pembelian iklan yang rendah dalam masa yang tidak menentu ini. Namun, kami terus memanfaatkan inisiatif kesinambungan perniagaan yang proaktif dan keupayaan digital untuk mengurangkan impak COVID-19. Kami akan terus mengkaji semula pelan tersebut untuk memastikan kelestarian Kumpulan dalam waktu yang mencabar ini.“


Berdepan Musibah Berseorangan

Kehidupan ini seringkali tidak seperti yang kita rancang; ini adalah realiti kehidupan yang dihadapi Valentine a/l Savariar yang berasal dari Sentul. Pada tahun 80’an, beliau yang merupakan anak kelapan daripada sembilan adik-beradik ini, telah terbang ke London bagi mengejar kelayakan ACCA (Association of Chartered Certified Accountants).

Sebaik sahaja beliau pulang, beliau membuka kedai barang kemas pakaian yang beliau menyewa di Pasar Seni, Kuala Lumpur. Selepas 20 tahun, beliau berhadapan dengan masalah kewangan dan terpaksa melepaskan perniagaan beliau. Kemudiannya, beliau menjual barang kemas pakaian di kaki lama Pasar Seni. Untuk seketika, kehidupan kembali pulih.
Pada suatu hari, ketika beliau berumur 50 tahun, Valentine berapa pening dan pergi ke Hospital Kuala Lumpur (HKL) untuk rawatan. Beliau disahkan menghidap tekanan darah tinggi dan diabetes, dan diberikan ubat.

Walaubagaimanapun, pada Julai 2014, Valentine mengalami sesak nafas dan tidak boleh berjalan kerana terdapat cecair meleleh keluar dari pehanya. Kakak ipar beliau membawanya ke HKL dan beliau menjalani beberapa ujian perubatan. Pihak hospital kemudiannya mendedahkan kepada Valentine dan kakak iparnya yang beliau menghidap Chronic Kidney Disease (CKD).

Sebaik sahaja mendengar perkara tersebut, seluruh dunianya runtuh. Beliau perlu menjadi 8 rawatan dialisis di Hospital Selayang. Kemudiannya, beliau dimaklumkan oleh pihak hospital supaya mencari pusat dialisis sendiri untuk menjalani rawatan.
Disebabkan masalah kewangan, Dr. Bee Boon Cheak daripada Hospital Selayang telah mengaturkan supaya beliau ke usat Dialisis NKF-Rotary Damansara. Bagaimanapun, disebabkan jarak dari rumahnya di Kepong dan pusat dialisis yang mengambil masa tiga jam, ini menyukarkan Valentine.
Beliau meminta untuk ditukarkan ke Pusat Dialisis NKF-Nanyang yang berhampiran rumahnya, dan dengan bantuan Pengurus Pusat, beliau telah menerima rawatan sejak September 2014.
Disebabkan kesakitannya, perhubungan Valentine yang masih bujang dengan adik-beradiknya dan ahli keluarga yang lain menjadi keruh. Kawan-kawan beliau juga menjauhkan diri, dan beliau kurang bersosial disebabkan pergerakannya yang terbatas.
Oleh itu, apabila beliau tidak menjalani rawatan dialisis, beliau teruskan juga untuk menjual barang kemas pakaian. Beliau tahu yang tidak lama lagi, beliau tidak lagi mampu untuk meneruskannya.
Pemindahan buah pinggang adalah pilihan jangka masa panjang yang terbaik bagi masalah Valentine, tetapi ianya merupakan hanya satu harapan.
Walaupun berdepan situasi yang sukar, beliau masih berharap bahawa suatu hari nanti keadaan akan kembali pulih.
Seperti beliau, ada beribu-ribu lagi pesakit buah pinggang yang berdoa untuk penyumbang organ yang bersesuaian. Orang ramai boleh membantu dengan menghubungi National Transplant Resource Centre (NTRC) untuk maklumat lanjut atau untuk berjanji untuk mendermakan organ. NTRC boleh dihubungi dengan menelefon 03 – 2681 0681/2; Talian Bebas Tol: 1800-88-9080 atau emel [email protected]

[box type=”info” align=”” class=”” width=””]National Kidney Foundation of Malaysia
The National Kidney Foundation (NKF) Malaysia is a non-profit charitable organization dedicated to helping Malaysians suffering from end stage kidney failure who lack access to or cannot afford dialysis treatment. NKF currently has over 1,500 dialysis patients receiving subsidized dialysis treatment in our 27 dialysis centres nationwide. [/box]


Berdiri Lama & Tiba-Tiba Pengsan, Doktor Jelas Rupanya Punca Banyak Masalah Kesihatan

Pernah tak anda mengalami pengsan secara tiba-tiba apabila berdiri terlalu lama? Menurut Doktor Erna Nadia, terdapat pelbagai punca kesihatan yang membuatkan insiden ini terjadi.
Mari baca perkongsian beliau di bawah.

Baca juga: Bukan Je Sedap Tapi Ini ‘Power’ Kacang Botor Untuk Otak Yang Ramai Tak Tahu
BERDIRI LAMA & TIBA-TIBA PENGSAN, DOKTOR JELAS RUPANYA PUNCA BANYAK MASALAH KESIHATAN
Gambar hiasan – ClevelandClinicHealthEssentials

Pengsan sebab berdiri lama? Banyak penyebabnya.

ANTARA PENYEBAB PENGSAN AKIBAT BERDIRI LAMA
1. KEMUNGKINAN MASALAH JANTUNG
Gambar hiasan – Republika
Boleh jadi ada masalah jantung, biasanya jantung lemah yang mana kalau berjalan lebih 50m pun dah penat, nak naik satu tingkat pun tercungap, apatah lagi nak berdiri lama lama di bawah terik mentari dan berpuasa pula tu.
2. KEMUNGKINAN HYPOGLYCEMIA
Boleh jadi juga hypoglycemia di mana kadar gula dalam darah kurang daripada 3.9 mmol/L. Pesakit kencing manis perlu tahu sebab dia sendiri boleh rasa macam mana kalau hypo. Menggigil, berpeluh, jadi tak ketahuan dan memang boleh rebah.
3. KEMUNGKINAN POSTURAL HYPOTENSION
Gambar hiasan – MedicalNewsToday
Postural hypotension di mana tekanan darah apabila duduk dan berdiri tidak sama.
Orang yang memang ada masalah tekanan darah rendah. Dalam medikal ni, yang rendah rendah lebih cenderung membawa maut berbanding yang tinggi tinggi.
Darah rendah, gula rendah, sodium rendah, potassium rendah. Bahaya. Orang ada tekanan darah rendah, memang mudah pengsan even terkejut atau meneran tahi keras sekalipun.
4. KEMUNGKINAN AKIBAT ANEMIA
Kandungan sel darah merah rendah aka anemia pun boleh sebabkan orang pengsan jika terlampau letih. Masalah gastrik yang teruk pun boleh sebabkan pengsan jika berpuasa dan berdiri di bawah terik mentari lama lama.
5. KANSER
Kanser. Bergantung kepada tahap kanser dan keadaan pesakit waktu itu. Jika tengah dalam rawatan chemo atau baru sudah pembedahan, eloklah lebih cakna dan berhati hati.
6. KEMUNGKINAN DEHYDRATED
Gambar hiasan – Self.com/Piranka/GettyImages
Dehydrated melampau pun boleh juga menyebabkan hal begini. Badan yang terlampau kurang air akan buatkan kurang garam mineral dan zat galian juga. Sebab itu boleh sawan atau pengsan.
NASIHAT DOKTOR ERNA NADIA
Nasihat saya simple,
Jika nampak baris tu panjang sangat dan tahu diri sendiri ada masalah atau penyakit yang pelbagai, eloklah cuba datang lain kali atau minta tolong sesiapa belikan. Kasihan beliau, mungkin teringin lama sangat.
Jika anda masih ada ibu bapa, tanyalah khabar mereka ya. Call pun jadilah. Janji tanya. Kot-kot depa ada teringin apa apa, sekarang ni anak duduk di Sabah pun boleh tolong order makanan ibu bapa yang ada di Perlis.
Ambil tahulah tentang kesihatan diri dan keluarga anda.
Jika anda berasa badan sudah tak selesa, rasa berpusing atau berpinar, duduk dan rehat serta beritahu orang yang berada dekat dengan anda waktu itu.
‘Encik-encik. Saya rasa nak pengsan’
‘Awak, saya rasa berpusing sangat’
Benda ni boleh terjadi kepada sesiapa sahaja.
Pelajar sekolah yang tengah berdiri tengah panas waktu perhimpunan sekolah atau aktiviti kokurikulum pun selalu berlaku pengsan dan rebah tiba tiba. Kita sebut syncopal attack.
TINDAKAN PERLU DIAMBIL KEPADA ORANG YANG REBAH
Gambar hiasan – ScienceNordic
Kalau nampak ada orang tiba-tiba rebah.
Pergi dan tolong jauhkan dia dari crowd. Biarkan pengudaraan baik untuk dia. Boleh panggil dia atau sapu air pada wajah dia. Telefon ambulance terus atau lebih baik papah dan bawa dia ke hospital terus.
Kalaupun masa panggil tu dia sedar, tetap bawalah dia ke hospital untuk pemeriksaan lanjut.
Jadi, ambil tahu tahap kesihatan anda ya. Jika tak boleh, tak perlu paksa. Cuma pasal solat sahaja, paksalah diri anda sampai jadi terbiasa sampai kalau tertinggal tu rasa menyesal gila.
Sumber: Facebook Erna Nadia


“Berdosa Ke Isteri Hilang Rasa Cinta Tapi Masih Taat & Setia Pada Suami?”

“Hilang rasa cinta dalam hubungan suami isteri, tetapi isteri masih taat dan setia pada suami, berdosa ke?” Hantaran bergambar itu telah menimbulkan satu tanda tanya, berdosakah pasangannya itu berkelakuan sebegitu?
Justeru itu, ia telah menarik perhatian Ustazah Sharifah Zahidah untuk mengulas lebih lanjut di status Facebooknya. Jom baca di bawah!

Baca juga: 3 Teknik Berbincang Untuk Suami Isteri, Selamat Rumah Tangga…
HILANG RASA CINTA SUAMI ISTERI

Dalam bahasa Inggeris, kita panggil ‘stillness’. Kekakuan. Kaku dalam berperasaan.

Perasaan tidak lagi terjentik sama ada untuk ambil berat, bermanja, bermesra atau bergaduh pun. Lost interest untuk buat apa jua aktiviti yang mengusik emosi baik secara sihat atau tidak sihat.
Untuk pasangan yang sedang melalui fasa ini, hampir tiada apa yang boleh dilakukan lagi kecuali jika ALLAH berkenan berikan ‘miracle’ dalam rumah tangga kalian untuk spark sekali lagi. Jangan berharap lagi pada pasangan, tapi bersedialah dengan segala kemungkinan.
Ingat, hati dia, ALLAH yang pegang. Bila hati dia dah hilang, jangan minta lagi dari dia, tapi mintalah dari ALLAH. Itu saja option yang kita ada.
Sentiasa berwaspada dengan ‘red flag’ pasangan
Tindakan yang sebetulnya adalah, jangan sesekali biar fasa ini melewati rumah tangga kita. Sentiasa alert dengan red flag yang paling buat pasangan terluka.
Ada orang tak kisah pasangan dia jadi wanita bekerjaya, tapi dia cukup pantang isteri dia senyum dengan rakan kerja lelaki sambil mengucap secara formal assalamualaikum dan selamat pagi bila isteri masuk pejabat.
Ada orang tak kisah pasangan dia kaki motor, asalkan jangan lepak malam-malam atau tidur berasingan tak kiralah sepenat apa sekalipun mesti kena tidur bersama.
Senarai-senarai ni semua BERBEZA bagi setiap pasangan. Kenalilah pasangan kita. Buat ‘senarai semak kita sendiri.’ Kalau dah 5 tahun bernikah tapi benda ni pun kita tak boleh jawab tentang pasangan kita, payah.
Mengelak diri dari buat pasangan terluka itu lebih penting

Mengelakkan diri dari benda yang buat pasangan TERLUKA adalah lebih penting dan kritikal daripada terus konsisten buat benda yang dia SUKA. Ingat pesanan ini dalam-dalam.
No.1, jangan kacau zon sensitif dia. Jika part ni kena kacau – ‘stillness zone’ akan diaktifkan dan rumah tangga bakal bertukar menjadi hambar. Jauhi. Jauhi.
Kosnya terlalu besar untuk kita tanggung bila ambil mudah dan sengaja trigger stillness zone dalam diri pasangan kita. Marriage is not a magic, kawan. Marriage is a constant hard work to love the same person again and again.
Allahualam. Sharifah Zahidah, 8 Julai 2022. #sebelumsenja
“Hati dah mati, mungkin tunggu kata azimat dari suami…”
Menjengah di ruangan komen, terdapat pelbagai reaksi yang diterima dalam kalangan netizen. Ada pengikut yang meluahkan rasa apabila pasangannya asyik mengulangi kesalahan yang sama dan kemaafan yang diberi tidak pernah dihargai.

Jangan dibuat main bila anda telah ‘trigger’ atau kerap sentuh ‘red flag’ pasangan.

“Pernah jadi, suami cepat-cepat ambil tindakan…” – Alhamdulillah!
Perasaan kaku ini pernah terjadi kepada wanita ini juga, namun kerana usaha-usaha si suami menawan semula hatinya telah berakhir dengan bahagia. Alhamdulillah.

Sumber: Facebook Sharifah Zahidah


‘Berdosa Ke Tak?’- Ustaz Azhar Idrus Jelas Hukum Tidak Keluar Mengundi

Seperti yang telah diketahui umum, pilihan raya akan menjelang tidak lama lagi. Pasti pelbagai perasaan bercampur aduk untuk mengetahui parti mana yang akan menang sekaligus dapat memerintah negara.
Satu hantaran telah dimuat naik oleh pengguna media sosial mengenai satu soalan yang diajukan kepada penceramah tersohor ustaz Azhar Idrus mengenai hukum jika tidak keluar mengundi.

Baca juga: Chef Kongsi Cara Bersihkan Siput Sedut ‘Fresh’ & Resepi Asam Rebus Siput Sedap
HUKUM JIKA TIDAK KELUAR MENGUNDI
Satu pertanyaan telah dijawab oleh ustaz Azhar Idrus mengenai apakah hukum tidak mengundi?

Mengundi ini adalah untuk melantik kerajaan, jika seseorang tidak mengundi maka mana-mana kerajaan yang naik semuanya untuk menegakkan Islam dan keadilan. Jadi tak wajib untuk mengundi. Faham.

Tak mengundi pun, tiga parti ini masuk. Tiga-tiga ini semua menegakkan Islam dan keadilan bersama rakyat. Tak mengundi tak apa. Mana-mana betul.
Contohnya, ada tiga orang untuk diundi jadi imam di masjid.  Tetapi tiga-tiga orang ini layak menjadi imam. Pandai baca, banyak surah hafal maka kalau tak mengundi pun tak apa. Kalau menang salah seorang pun dia akan menjadi imam yang baik.

Tetapi jika seorang sahaja boleh menjadi imam yang lagi dua orang lagi kaki todi. Seorang kaki nombor ekor, seorang tak pernah sembahyang. Dia masuk juga mengundi nak jadi imam. Maka wajib kita beri undi kepada yang layak menjadi imam supaya tak naik dua orang tadi yang akan merosakkan jemaah kita. Faham.
Jadi kalau kita tidak mengundi, maka menang lah musuh-musuh Islam, menang lah orang-orang yang akan merosakkan persaudaraan Islam yang tidak akan menegakkan Al-Quran dan Hadis dalam negara. Maka kita berdosa di hadapan Allah.
VIDEO PENUH

https://media.siraplimau.com/2022/10/aq52sprY-IMG_9897.mp4
Sumber: Tiktok ainul_ayra


Nampak Macam Tak Ada Apa-Apa, Rupanya Berdosa Upload Gambar Makanan Sebelum Berbuka!

Sudah menjadi kebiasaan, sebelum masuk waktu berbuka puasa, pasti kita akan memuat naik gambar juadah makanan dan minuman di media sosial dengan niat hanya untuk berkongsi.
Walau bagaimanapun, menurut Mufti Pulau Pinang, Datuk Seri Wan Salim Wan Mohd. Noor, tindakan muat naik gambar makanan itu disifatkan sebagai berdosa kerana ia dilihat mempunyai tujuan lain.

Baca juga: Boleh Ke Ajak Non-Muslim Berbuka Puasa Sekali? Ini Jawapannya…
MUAT NAIK GAMBAR MAKANAN SEBELUM BERBUKA DISIFATKAN BERDOSA

Jelasnya, perbuatan itu tidak membatalkan puasa namun ia boleh menyebabkan orang lain ponteng puasa dan ianya sudah tentu bertentangan dengan ajaran Islam

“Perbuatan individu itu tidak membatalkan puasa cuma bergantung kepada tujuan sebenarnya. Hukum bagi individu yang melakukan perkara sedemikian iaitu dengan ‘melayur’ gambar makanan kepada orang lain adalah berdosa kerana dia seolah-olah mendorong orang lain meninggalkan puasa,” katanya
Beliau menasihatkan agar umat Islam tidak melakukan perbuatan itu lagi supaya orang lain tidak turut terikut memuat naik gambar makanan di media sosial sebelum waktu berbuka.
Beliau turut menggesa agar pihak penguatkuasa agama Islam setiap negeri untuk sentiasa memantau restoran-restoran dan mengambil tindakan tegas sekiranya menyediakan makanan atau minuman kepada orang Islam yang tidak berpuasa tanpa sebarang sebab.
“Ibadah ini tidak boleh dipandang ringan oleh penganut agama Islam yang suci. Ini termasuklah perbuatan membuka restoran, menjual atau menyediakan makanan serta minuman pada siang hari Ramadan untuk orang Islam yang diwajibkan ke atasnya berpuasa,” ujarnya.
Baca juga: Bestnya Masjid Sana Ada Aircond, Sini Tak Ada…Tapi Boleh Ke Pilih-Pilih Masjid Nak Tarawih Ni?
Sumber: Kosmo


Berdosa Sebenarnya Meminta-Minta Duit Raya….

Hari Raya Aidilfitri yang dinantikan-nantikan sudah pun tiba. Antara adat sering dilakukan oleh orang ramai ialah memberi duit raya kepada ibu bapa, sanak saudara dan rakan terdekat.
Adat itu tidak dilupakan dan tetap dilakukan. Bagaimanapun, tanpa kita sedar sebenarnya meminta duit raya itu satu perkara yang berdosa. Hal ini sering kita terlepas pandang dan melakukannya. Ikuti penerangan lanjut di bawah yang dikongsi oleh seorang ustaz di laman Twitter.

Baca juga: 13 Tips Untuk Menantu Lelaki Bila Balik Beraya Rumah Mentua, Baru Menantu Kesayangan!

BERDOSA SEBENARNYA MEMINTA-MINTA DUIT RAYA

Minta duit raya sebenarnya dosa. Beri duit raya itu sedekah. Meminta-minta pula dilarang agama.

Kata Nabi: من سأل الناس أموالهم تكثرا فإنما يسأل جمرا
Siapa meminta minta untuk menambahkan hartanya, sungguh dia telah meminta bara api. [Riwayat Muslim]
Dalam hadis lain Nabi kata: لا تزال المسألة بأحدكم حتى يلقى الله، وليس في وجهه مزعة لحم
Tidaklah seseorang itu meminta-minta sehingga nanti dia bertemu Allah tanpa seketul daging pun berada di wajahnya. [Riwayat Muslim]
Duit raya itu sedekah, minta duit raya ertinya meminta?

Imam an-Nawawi kata, ulama sepakat haramnya meminta-minta jika bukan dalam keadaan darurat. Haram juga jika darurat tapi mampu bekerja. Sebahagian ulama kata makruh. [al-Minhaj 7/127]
Kita pula rileks je minta duit raya padahal ianya dosa walaupun adat terbiasa. Wallahua’lam.
Adat ni dimaafkan kalau budak-budak je yang duk minta-minta. Logik lah mereka dalam tanggungan, tak bekerja tak ada kemampuan.
Ini yang dah besar panjang, dah kerja, sihat tubuh badan duk minta-minta duit raya, apa lagi kat strangers online. Tak malu ke?

Lepasni kita cuba ubah. Kita yang dah besar ni kumpul duit lepastu kita bagi kat anak-anak, keluarga dan kaum kerabat terutama yang kita tahu dia orang susah.
Lepastu kita slow-slow pesan kat adik/anak, jangan biasakan minta duit raya. Kalau dapat syukur, tak dapat jangan minta.
Sumber: Twitter Ustaz Addien


Berebut Nak Jadi Anak Kesayangan Mak, Biar Betul Ayda Jebat Dan Fyna Jebat Bergaduh?

Saban tahun Watsons sentiasa menyajikan video raya yang meriah siap dengan lagunya. Tahun ini pun tak kurang hebatnya. Ceria betul video raya hasil kerjasama dengan Poh Kong. Anda dah tonton?
Dibintangi oleh pelakon-pelakon berkelas seperti Ayda Hebat, Fyna Jebat, Didie Alias, Faizal Hussein, Nabil Mahir, Shaida Ali dan Meow, aksi mereka dalam iklan raya kali ini cukup mencuit hati dan menghiburkan.

“Rahsia Gaya Raya” kisah persaingan adik beradik!

Mengisahkan kehidupan Divatektif Moriarty dan Divatektif Shelock yang sering bersaing menyelesaikan misteri yang berlaku dalam kehidupan seharian mereka.

Kedua-duanya macam anjing dengan kucing. Tak sependapat. Ada sahaja yang tak kena!
Masing-masing nak nampak hebat dimata ibu mereka, Mak Bling-Bling. Kononnya nak jadi anak kesayangan.
Nak tahu macam mana adik beradik ni menyelesaikan Misteri rantai mak hilang? Pastikan anda tonton video raya “Rahsia Gaya Raya”Watsons. Barulah ceria raya anda dan keluarga.
Mahu meriahkan sambutan Aidilfitri anda, Watsons tawarkan diskaun sehingga 50%!

Mahu sambutan Aidilfitri pada tahun ini lebih ceria dan bermakna, Watsons tawarkan diskaun sehingga 50% bagi produk-produk yang mereka pasarkan. Nanti bolehlah anda dapatkan barangan keperluan peribadi dan keperluan keluarga di sana.
• Nikmati rebat segera RM5 serta-merta dengan pembelian minima bernilai RM100 di seluruh kedai dan dalam talian.
• Nikmati rebat segera RM20 serta-merta dengan pembelian minima bernilai RM200 di seluruh kedai dan dalam talian.
Promosi rebat ini sah sehingga 11 April dan boleh digunakan bersama-sama diskaun dan promosi-promosi lain. Oleh itu, ambil kesempatan ini untuk menikmati lebih banyak penjimatan ketika membeli belah di Watsons!

Bukan apa, bagi ahli yang berbelanja RM80 dan ke atas, Watsons akan bagi sampul raya secara PERCUMA dan untuk ahli elite, anda akan dapat pelbagai hadiah percuma apabila berbelanja RM288 dan ke atas dalam satu resit.
Menang Hadiah Melebihi 5,888,888 dengan Watsons!

Selain itu, meriahkan lagi sambutan hari raya anda dan keluarga dengan pelbagai promosi hebat daripada Watsons dan peluang untuk memenangi pelbagai hadiah menarik yang bernilai lebih RM 5,888,888!
Berikut adalah senarai hadiah-hadiah luar biasa yang Watsons ada untuk para pemenang Peraduan “Rahsia Gaya Raya”
Hadiah Utama:

Sebuah Perodua Myvi 1.3G CVT
Sebuah Proton  Bezza 1.0GX/AQ1GZ2

Hadiah pertama:

5 Pemenang X Baucar Poh Kong Diamond & Baucar baucar Diamond and Gems  bernilai RM500
10 Pemenang X Baucar Poh Kong Diamond atau Tranz Jewellery atau baucar jenama bernilai RM200
40 Pemenang X Baucar Poh Kong Bernilai RM500 ( baucar Diamond and Gems bernilai RM 300 dan baucar jenama bernilai RM 200)

Hadiah Saguhati:

10 Pemenang X e-Baucar Watsons bernilai RM 1000
30 Pemenang X e-Baucar Watsons bernilai RM500
100 Pemenang X e-Baucar Watsons bernilai RM200

Belanja minima RM80 dan keatas untuk peluang menang baucar tunai bernilai RM8
atau
Belanja minima RM150 untuk peluang menang baucar dalam talian bernilai RM18.
Sertai Peraduan “Rahsia Gaya Raya” sekarang!
Nak tahu bagaimana anda boleh sertai Peraduan “Rahsia Gaya Raya” untuk menang sebuah Perodua Myvi 1.3G CVT atau sebuah Proton Bezza 1.0GX/AQ 1GZ2?
Jom follow langkah-langkah penyertaan di bawah:
Langkah 1:

Daftar kad keahlian Watsons anda.
Ahli mestilah berdaftar dengan nombor telefon bimbit dan alamat e-mel yang sah.
Pendaftaran kad dibuat di laman web rasmi Watsons atau melalui aplikasi mudah alih  Watsons MY.

Langkah 2:
Belanja RM80 dan keatas dimana-mana cawangan Watsons yang berdekatan dengan anda, bayar menggunakan kad Visa untuk 1 penyertaan bagi satu transaksi berjaya.
Atau
Belanja RM80 dan ketas melalui aplikasi mudah alih Watsons MY, semak keluar menggunakan kad Visa untuk 2 penyertaan bagi satu transaksi berjaya
Langkah 3:
Hantar penyertaan korang ke https://survey.aswatson.net/WISE/index.php/264685/lang-en
Dapatkan baucar kesihatan & kecantikan untuk lebih banyak penjimatan!

Jangan lupa untuk dapatkan juga produk-produk kesihatan, produk penjagaan wajah, barangan peribadi dan kosmetik di Watsons. Mereka ada sediakan baucar kesihatan dan kecantikan dimana korang boleh jimat sehingga RM355. Pautan penebusan baucar ada di SINI!
Penebusan boleh dibuat di cawangan Watsons seluruh negara dengan mengimbas kod bar pada baucar atau secara dalam talian dengan memasukkan kod promo sebelum semak keluar.
Bukan itu je, bagi setiap pembelian RM150* dan keatas korang dapat penjimatan RM10.
*Sah untuk produk suplement kecantikan sahaja. Tertakluk pada Terma & Syarat.
Berikut adalah perkongsian video-video promosi daripada Watsons sempena sambutan Aidilfitri tahun ini. Ada banyak promosi istimewa khas buat ahli Watsons.
1. Promosi kosmetik: https://www.youtube.com/shorts/qlTZWy_ajx4
Terdapat pelbagai promosi istimewa untuk produk-produk kosmetik terutamanya buat ahli Watsons. Antara jenama yang terlibat termasuklah Revlon, Wardah, Y.O.U, Silkygirl dan banyak lagi.
2. Promosi produk kesihatan: https://www.youtube.com/shorts/tppNiT9Uq9w
Sesuai diamalkan oleh lelaki dan wanita, dapatkan produk-produk kesihatan daripada jenama terkemuka seperti Kinohimitsu, Cetaphil, Flavettes efferverscent glow, BIO-LIFE Multivitamins dan banyak lagi pada harga terjangkau.
3. Promosi produk penjagaan peribadi: https://www.youtube.com/shorts/vkPb-5NcVrM
Pelbagai produk penjagaan diri ditawarkan pada harga runtuh antaranya aneka syampu lelaki dan wanita, tonik rambut, gel mandian, pomade dan pembasmi bau mulut Listerine.
4. Promosi produk penjagaan wajah: https://www.youtube.com/shorts/6J_KQjXYayA
Dapatkan produk penjagaan wajah seperti Bio Bright Beauty Glow Essence Bio-essence, Glow-C Super Boosting Serum Cosmoderm, Youth Gold Lifting Golden C Duo Serum, Bye-Bye Pore Sherbet Cream Pink by Pure Beauty, Anti Dark Spot Serum Nivea Luminious, Crystal Secret Dark Spot & Brightening Serum Wardah serta banyak lagi pada harga mampu milik.
Tonton lagi 4 kes menarik dari Watsons!
The Divatecktives never rest, 4 more cases to solve, watch the below: Kes Mekap Tak Cukup Bling, Kes Nabil Lupa Jaga Diri, Kes Uncle Nak Kena Upgrade dan Kes Fyna Kurang Berseri untuk pelbagai tips kecantikan dan kesihatan yang bermanfaat untuk tampil berseri di Aidilfitri.
Dapatkan patung Unik sekarang untuk membantu mereka yang memerlukan!

Watsons Unik x Pavilion
Terdapat 4 Unik di sekitar Pavilion KL. Ikuti 3 langkah mudah di bawah dan 100 pelanggan bertuah berpeluang memenangi mata Watsons bernilai RM100!
Langkah 1: Tangkap gambar dengan setiap Unik.
Langkah 2: Muat naik ke Instagram anda dan tag @watsonsmy #WatsonsUniklnPavilion
Langkah 3: Tetapkan akaun Instagram anda kepada umum!
*Peraduan sah bermula 6 April hingga 6 Mei 2023. Pemenang akan diumumkan di akaun media sosial Watsons Malaysia. Tertakluk kepada terma & syarat.
Anda juga boleh membawa pulang Unik dengan hanya RM29.90 dari cawangan Watsons atau dalam talian atau kumpulkan 8 eStem dan tebus Unik comel ini dengan harga RM9.90! Semua hasil kutipan akan disumbangkan kepada Yayasan Chow Kit untuk membantu mereka yang memerlukan.
Layari Watsons untuk maklumat lanjut.


Berebut Tempat Duduk Dalam Kereta, Adik Maut Ditikam Kakak

Akibat berebut tempat duduk di dalam kereta ketika pulang sekolah, seorang remaja lelaki berusia 16 tahun maut dipercayai ditikam kakak sendiri pada Rabu.
Menurut Ketua Polis Daerah Iskandar Puteri, Asisten Komisioner Rahmat Ariffin, perselisihan itu berlarutan sehingga mereka tiba di rumah di Ulu Pulai, Ulu Choh.

Baca juga: Lelaki Curang Diserang Skandal Ketika Keluar Dengan Isteri & Anak, Kecoh!
BEREBUT TEMPAT DUDUK DALAM KERETA, KAKAK TIKAM ADIK

Si kakak berusia 18 tahun bertindak sedemikian kerana berang diejek oleh adiknya ketika mahu masuk ke dalam rumah. Pihak polis menerima panggilan berkaitan kejadian itu pada 2.15 petang dan mangsa dilaporkan maut ditikam.

“Mangsa disahkan meninggal dunia pada 2.30 petang hari ini.Bedah siasat akan dijalankan di Hospital Sultanah Aminah,” ujarnya.
Kes disiasat mengikut Seksyen 302 Kanun Keseksaan dan suspek ditahan serta perintah tahanan reman untuk siasat lanjut.
Sumber: Berita Harian


“Bergantung Jenis Layanan Diterima..”- Ini Sebab Kenapa Wanita Tak Halal Lebih Manja Dari Isteri Di Rumah

Ini perkara yang merungsingkan, dah kenapa pula wanita tak halal lebih manja dari isteri yang berada di rumah? Sepatutnya yang halal itulah ditatang bagai minyak yang penuh, betul tak?
Justeru itu, mari baca perkongsian dari Ustazah Sharifah Zahidah di bawah. Ini hanya sekadar peringatan buat pasangan suami isteri di luar sana agar sama-sama menjaga institusi kekeluargaan yang dibina dan jangan sampai pecah menanti sebab retak menanti belah.

Baca juga: Ini Sebab Kenapa Isteri Suka Dipeluk, Bukan Sekadar Dahagakan Hubungan Seksual Semata Tapi…
MANALAH ISTERI DI RUMAH TAK JADI SINGA INI PUNCANYA…

“Kemanjaan wanita adalah tergantung pada jenis layanan yang dia terima..”

Kenapa wanita tak halal lebih manja berbanding isteri sendiri di rumah? Kerana, layanan dan perhatian yang diterima wanita di luar rumah ini selalunya LEBIH daripada apa yang diterima isteri di rumah sendiri.
Lelaki gatal dan miang memang pandai manjakan wanita yang tak halal di depannya, berbanding isteri sendiri yang setiap hari menanti untuk dibelai.

Dengan wanita lain, mudah berkata ya. Dengan isteri sendiri, asyik bernanti nanti.
Dengan wanita lain, mudah diberi bantuan. Dengan isteri sendiri, penuh 1001 alasan.
Dengan wanita di luar rumah, mudah belanja makan. Dengan isteri sendiri, semuanya tunggu hujung bulan.
Dengan wanita lain, pemurah tawa dan senyuman. Dengan isteri sendiri, bermuram durja alasannya kepenatan.

Manalah… Manalah wanita di luar sana tak terlebih manja. Isteri di rumah dah macam singa. Kerana layanan yang diterima menentukan karakter yang dibawa.
Apapun, bagi saya.
100% KESALAHAN BUKAN DI ATAS SUAMI SAJA, ISTERI PUN PERLU BETULKAN SAMA
Gambar hiasan: Pexels.com – Ilmupedia.
1. KEPADA ISTERI…
Menyalahkan suami 100% juga tidak betul kalau si isteri hilang manjanya. Takkan jadi isteri ni kerjanya menyalahkan suami saja, macam diri sendiri tak punya akal dan tak perlu berusaha?
Saya hilang manja sebab suami. Itu faktor. Tapi janganlah dibebankan semuanya atas lelaki. Rasa low class pula jika jadi wanita yang soal kemanjaan diri pun mahu suami atasi.
Kadangkala, suami juga rimas dengan sebahagian perangai wanita. Itu yang “manja” sang isteri, ditafsirkan “mengada” oleh sang suami.
2. KEPADA SUAMI…
Tapi suami pun, kata ada 9 akal? Takkan hal remeh macam ini pun tak boleh jinakkan isteri? Mana pergi “9 akal” (mitos) yang konon dibanggakan itu?Jika hal isteri tak manja sudah buat kau bertindak sehina haiwan yang kerjanya asyik bertukar pasangan?
Yang paling salah ialah, bila rasa diri isteri tak manja. Kita pergi manjakan perempuan lain di luar sana. Ini memang sungguh durjana dan tiada justifikasi.
Isteri tak manja, sila selesaikan isu itu secara berdua. Bukan dengan bermain kayu tiga. Fullstop.
Cuma ingat, kadangkala faktor isteri sudah hilang jinak manjanya, adalah kerana layanan dan perhatian yang diterimanya sendiri, yang membuatkan manja itu sirna.
Sharifah Zahidah, 12 September 2022.
#sebelumsenja
Sumber: Facebook Sharifah Zahidah


Bergurau Nak Jadi Mayat, Lelaki Tertimbus Tanah Dalam Liang Lahad

Gurauan hampir menjadi kenyataan, apabila seorang lelaki yang bergurau seakan-akan menjadi mayat kemudiannya telah tertimbus tanah di dalam sebuah liang lahad di Jakarta, Indonesia.
Baca juga: Wanita Kejam Upah RM16,650 Culik Bayi Daripada Rahim Penagih Dadah Hamil

BERGURAU NAK JADI MAYAT, LELAKI TERTIMBUS TANAH DALAM LIANG LAHAD
Tangkap layar – Instagram @ngakaksehat
Petikan Kosmo memaklumkan, terdapat sebuah klip video yang menjadi tular di media sosial negara berkenaan. Klip itu memaparkan seorang lelaki yang berpura-pura menjadi mayat di dalam sebuah kubur, lalu tertimbus tanah seperti dilaporkan laman berita Suara.com semalam.

Dalam rakaman itu, kelihatan seorang lelaki berbaju hitam, berseluar biru dan bertopi sedang berada di dalam sebuah kubur yang baru sahaja digali. Video itu telah dimuat naik oleh akaun Instagram @ngakaksehat.

Kemudiannya, lelaki itu berbaring di sisi kanan kubur seolah-olah dia telah meninggal dunia dan sedang ditanam.
Tangkap layar – Instagram @ngakaksehat
Pada mulanya, dia tersenyum kepada perakam yang merakamkan dirinya. Tidak lama kemudian, setelah selesa berada di posisi yang dimahukan, tanah kubur di sebelah kanannya runtuh lalu menimbusnya hidup-hidup.
Lelaki itu bertuah kerana tanah yang menimbusnya tidak terlalu banyak. Dia masih mampu keluar dari timbunan itu.
Malah, video itu mendapat perhatian dan pelbagai reaksi netizen di ruangan komen.
“Maksudnya sudah diizinkan meninggal dunia,’’ tulis seorang netizen.
“Gurauan terakhir sebelum akhirnya dijemput malaikat,’’ komen netizen lain.
Sumber: Kosmo


Berhenti Kerja Demi Ibu Mertua, Tutup Perniagaan Beberapa Kali- Jom Baca Bagaimana Bengkel Ni Bantu Siti!

Rata-rata orang kehilangan pekerjaan akhir-akhir ini akibat pandemik ini. Situasi menjadi lebih sukar apabila kebanyakkan surirumah tidak bekerja dan tidak putus asa mencari peluang untuk membantu suami mereka untuk mendapatkan lebih sumber pendapatan.
Tambahan lagi, terdapat juga yang mempunyai masalah peribadi dimana mereka perlu menjaga orang tua atau anak-anak yang kurang upaya menyebabkan mereka terpaksa melakukan apa sahaja untuk menambah pendapatan.

Perkara yang sama menimpa Siti Aishah,37, apabila beliau terpaksa berhenti kerja sebagai seorang pensyarah kuliner di sebuah kolej swasta yang menghadapi cabaran disebabkan Covid-19 pada September lalu. Sejurus itu, beliau memutuskan untuk menceburi dalam bidang perniagaan dengan menjual pelbagai makanan, untuk menyara keluarganya.

Seorang yang berani mencuba pelbagai pekerjaan walaupun ia banyak diceburi oleh kaum lelaki

Tak kisah sama ada perniagaan itu besar atau kecil, memasak adalah sesuatu yang diminati oleh Siti, kerana beliau berasa puas hati apabila melihat orang ramai menikmati masakannya.
Siti memang minat mempelajari kemahiran memasak, dan sering berkongsikan ilmu masakannya dan resepi untuk majalah RASA.
BERKALI-KALI CUBA MEMBUKA KEDAI MAKANAN, TETAPI GAGAL JUGA

Beliau pernah membuka kedai nasi campur, namun ia tidak membuahkan hasil dan hanya bertahan selama 5 bulan sahaja.
Pernah juga seketika di mana ibu mertua beliau tidak sihat dan beliau bersama suami memutuskan untuk menghentikan perniagaan dan pulang ke kampung demi menjaga ibu mertua beliau.
Selepas ibu mertua beliau sihat, beliau kembali ke Shah Alam dan membuka restoran makanan barat tetapi ia juga tidak berjalan dengan lancar dan akhirnya terpaksa ditutup juga.
PENGALAMANNYA MENJADIKAN DIA SEBAGAI SEORANG WANITA YANG BERANI
Pada mulanya, beliau berasa nak putus asa kerana telah gagal banyak kali. Lagipun, tiada sesiapa dalam keluarganya erti untuk memulakan perniagaan.
Namun beliau sangat bertuah kerana dapat sokongan dari keluarga, suami dan kawan-kawannya. Ayah beliau adalah sumber motivasi utama Siti kerana dia sering membantu dari segi kewangan dan juga memberi sokongan yang sewajarnya.
Beliau menguatkan semangat dan memutuskan untuk mengambil langkah yang pertama untuk meningkatkan keyakinan dirinya dan mempelajari kemahiran yang mampu membantunya untuk berjaya dalam bidang perniagaan.
Datin Paduka Eina Azman adalah motivasi sebenar Siti  menyertai Program Mentor Wanita Cukup Berani MAGGI®

Semuanya bermula apabila beliau ternampak iklan Program Mentor Wanita Cukup Berani MAGGI®, dan terus memberitahu pada suami yang beliau ingin mendaftarkan diri. Suami beliau yang sememangnya sering menyokong,memberikan kata-kata semangat dan mempercayai kebolehan beliau, mengalakkan Siti untuk menyertai program ini.
Menurut Siti, Datin Paduka Eina Azman sememangnya mentor beliau!
Saya mengikuti lakonan beliau dari dulu hingga Datin berumahtangga! Saya juga mengikuti program masakan Datin di Instagram. Sangat kagum apabila melihat perwatakan dan kesungguhan Datin walaupun dia seorang pelakon wanita cantik dan hidup mewah tapi berani mencuba sesuatu yang luar dari bidangnya. – Siti Aishah
“Bengkel Online Wanita Cukup Berani MAGGI® telah membantu saya membina keyakinan diri”

Bengkel Online Wanita Cukup Berani MAGGI® ni menurut Siti membantu beliau untuk lebih berani untuk berkomunikasi dengan pelanggan-pelanggan dengan cara yang betul. Beliau juga dapat mempelajari kemahiran digital untuk meningkatkan produktiviti lantas membantu perniagaan beliau.
“Saya lebih yakin apabila berhadapan dengan pelanggan-pelanggan saya sekarang. Secara tidak langsung, setelah mengikuti Bengkel Online Wanita Cukup Berani MAGGI®, tahap pengenalan saya dengan pelanggan-pelanggan sudah meningkat dan membina hubungan yang lebih rapat dengan mereka.”
Pelajaran paling utama yang beliau dapat ialah bagaimana kita sebagai peniaga perlu sentiasa berfikiran positif dan tidak membandingkan diri sendiri dengan orang lain. Sebaliknya, kita perlu memotivasikan diri kita dan jangan berasa takut apabila menghadapi sebarang cabaran.
“Apakah input yang bengkel ini berikan untuk menambah baik perniagaan Siti?”

Antara input yang beliau dapat ialah:

Melalui bengkel ini, saya dapat mempelajari teknik digital seperti
mengggunakan My Google Business untuk membantu perniagaan
saya.
Saya mendapat rujukan bagaimana saya boleh meningkatkan kapasiti
pengeluaran.
Tip yang dikongsikan juga membantu saya merujuk semula kos
pengeluaran produk dan perkhidmatan yang saya jalankan.

Dengan azam beliau untuk membantu lebih ramai orang dengan berkongsi ilmu masakan beliau, Siti berharap untuk menjadi seorang usahawan yang berjaya.

Beliau kini mempunyai mempunyai perniagaan di rumah dengan menjual kek, brownies, Laksa Johor dan Laksam Kelantan, nasi kerabu dan juga membuat perkhidmatan katering secara berkecilan tau!
Kalau anda nak support perniagaan Siti anda boleh ke Facebook atau Instagram beliau: LelehBonda.
Apa Bengkel Online Wanita Cukup Berani MAGGI® tu?

Pandemik ini telah menyebabkan banyak orang kehilangan sumber pendapatan dan pekerjaan, terutamanya kaum wanita. Kebanyakan wanita ini berhasrat dan bersemangat untuk menyumbangkan kepada kehidupan keluarga mereka, khususnya pada masa yang sukar ini.
Akibat situasi ini, kaum wanita perlu memberanikan diri mereka untuk melakukan sesuatu yang baru atau pangsi supaya mereka dapat meneruskan kehidupan mereka serta menjaga keluarga pada masa yang sama.
Dengan itu, MAGGI ® telah menganjurkan siri Bengkel Online Wanita Cukup Berani MAGGI ® untuk membantu wanita bagi meningkatkan keyakinan diri, kemahiran teknologi/keusahawanan dan juga cara pemasakkan.
Bengkel Online Wanita Cukup Berani MAGGI® telah disertai 905 wanita seluruh Malaysia!

Bengkel Online Wanita Cukup Berani MAGGI ® telah disertai seramai 905 wanita dari seluruh Malaysia pada September dan Oktober yang lalu. Bengkel Online Wanita Cukup Berani MAGGI ® adalah salah satu dari komponen dalam Program Mentor Wanita Cukup Berani MAGGI ® , sebuah program nasional yang dianjurkan bersama Women Will oleh Google Malaysia.
Selepas itu, peserta-peserta dari bengkel akan dipilih untuk menjalani beberapa siri temu-bual dan penilaian, di mana 3 mentee akan menerima bimbingan secara peribadi oleh usahawan dan personaliti berjaya.
Antaranya ialah Aktres, Usahawan, Penggemar makanan dan duta jenama bagi MAGGI ® CukupRasa Datin Paduka Eina Azman; Pengarah, Penerbit, Aktres dan Pemilik The Dim Sum Place Sheila Rusly serta Ikon Usahawan Muda Tahun 2019 dan Pemilik My Mum’s Bakery Anne Idris.
Untuk maklumat lanjut mengenai program ini anda boleh layari www.maggi.com.my/takkenaltakcinta atau www.facebook.com/MaggiMalaysia !


Berhenti Kerja Pejabat & Jadi Tukang Cuci, Wanita Ini Berjaya Beli 2 Buah Rumah!

Kisah ibu dua orang anak di China tular apabila mampu membeli rumah selepas berhenti bekerja di pejabat. Ibu dikenali sebagai Liu Xiaoli merupakan graduan universiti dan pernah bekerja sebagai pekerja pentadbiran sebuah pejabat di Henan. Menurutnya, kerjaya tersebut tidak menghasilkan pendapatan lumayan buat dirinya.
Baca juga: [VIDEO] Tak Muat Tangan Mahu Dukung, Ayah Terpaksa Biar Anak Bersila Di Stesen Minyak

BERHENTI KERJA PEJABAT & JADI TUKANG CUCI

Ibu itu akhirnya membuat keputusan untuk menukar pekerjaan sebagai tukang cuci kerana memerlukan lebih banyak wang untuk digunakan anak ke sekolah.

“Anak saya mula bersekolah dan ibu bapa saya semakin tua. Saya memerlukan lebih banyak wang. Selepas menjadi tukang cuci, saya takut untuk memberitahu ibu bapa saya dan tidak mahu mereka dimalukan,” ujar Liu.

Liu pada mulanya menyembunyikan pekerjaan tetapi selepas setahun dia akhirnya memberitahu perkara sebenar kepada ibu bapanya.

Sokongan ibu bapa membuatkan wanita tersebut semakin semangat untuk berkerja dan menjadi tukang cuci profesional. Hasil titik peluh Liu, dia akhirnya berjaya membeli dua rumah dan kereta.
Kisah Liu berjaya menarik perhatian warganet dan video memaparkan dirinya membersihkan rumah mendapat lima juta tontonan.
Sumber: Wolipop


9 Perkara Yang Buat Wanita Rasa Nak Berhenti Kerja. Nak Jaga Anak!

“Takde ‘mood’ betul nak pergi kerja. Dahlah Aiman baru baik demam. Risau betul memikirkan dia asyik merengek je. Rasa bersalahnya sebab tak mampu gembirakan si anak. Oh Tuhan, berikanlah kekuatan untuk aku bertahan… Rasa macam nak berhenti kerja untuk jaga anak. Senang cerita!”
Bukan senang nak jadi ibu bekerjaya. Macam-macam halangan dan cabaran yang perlu dihadapi. Kadang-kadang kalau dah belajar tinggi, rasa sayang juga nak berhenti kerja. Lagi pula bila dah naik pangkat dan mula selesa dengan tempat kerja.

Tapi, dilema tetap dilema.
Di Amerika saja, dilaporkan hampir 40% wanita yang mempunyai anak bawah 6 tahun telah berhenti kerja pada tahun 2015. Ada kalanya kita akan menghadapi situasi tertentu hingga perasaan ‘teringin’ nak berhenti kerja untuk jaga anak di rumah semakin membuak-buak.

Foto Kredit: bezzia.com

9 Perkara Yang Buat Wanita Rasa Nak Berhenti Kerja Untuk Jaga Anak
Ini antara sebab yang paling selalu menyebabkan wanita rasa ‘teringin’ nak berhenti kerja untuk jaga anak.
1. Rasa Anak Cepat Membesar
“Eh, dah besar rupanya anak aku ni. Bila dia pandai berdiri pun aku tak sedar.”
Pejam celik pejam celik anak anda dah semakin membesar. Lama-kelamaan anda menyedari zaman bayi mereka akan berakhir dan anda rasa emosi tak tentu pasal.
Ini memang normal, lebih-lebih wanita kerana mereka memang dilahirkan serba sensitif. Tapi kalau lelaki, dia mungkin tak berapa kisah.
Foto Kredit: collegehumor.com
2. Anak Selalu Demam
Hanya ibu yang tahu betapa sukarnya menguruskan diri ketika anak demam. Mereka akan sentiasa ‘berkepit’ sampai kita pula rasa nak demam selepas 2-3 hari.
Tidur malam jangan ceritalah. Kepala pun rasa pening semacam akibat tak cukup tidur. Macamana nak pergi kerja?
Foto Kredit: anationofmoms.com
3. Malas Nak Kena ‘Apply’ Cuti
Anak demam nak kena cuti. Suami ‘outstation’ nak kena cuti. Pengasuh balik kampung nak kena cuti lagi.
Kalau tak dapat cuti, terpaksa pula bawa mereka ke pejabat buat sementara.
Sekali -sekala tak apa, tapi kalau selalu, naik ‘malu’ juga dengan bos dan kawan sekerja.
Foto Kredit: zanjbil.com
4. Rasa Tak Berbaloi
Gaji kalau dicampur dengan suami memang agak lumayan juga sebenarnya. Tapi, rasa tak berbaloi nak memikirkan apabila ianya perlu digunakan untuk membayar hutang kereta, duit minyak, gaji pengasuh, makan di pejabat, dan keperluan lain.
Bukan itu saja, kadang-kadang, kita akan gunakan semua duit lebihan untuk beli permainan anak akibat rasa ‘bersalah’ apabila tak dapat meluangkan banyak masa bersama mereka. Berbaloikah?
Foto Kredit: femina.com
5. Masalah Di Taska
Sebagai wanita, ada yang cerewet dan ada yang masih boleh ‘pejam mata’ jika terdapat sesuatu yang kurang sempurna pada pengasuh atau taska anak. Kita yang sibuk bekerja pula hanya punya masa pada waktu malam untuk bersama mereka.
Kadangkala kita terasa macam paranoid dan ‘over’ sangat kalau ada yang tak kena, contohnya apabila anak dah pandai sebut benda yang bukan-bukan.
Sudahlah penat, timbul pula masalah dengan pengasuh atau taska mereka. Risaunya!
Foto Kredit: huffingtonpost.com
6. Rasa Tak Cukup ‘Sempurna’
Apabila membandingkan diri dengan ibu-ibu lain, kita rasa ‘teruk’ sangat. Lebih-lebih lagi apabila tengok rumah tak terurus, anak yang tak gembira, suami yang dingin.
Kebanyakan wanita tentu akan rasa seperti semuanya berpunca daripada diri mereka sendiri.
Walau apa pun, percayalah, seorang surirumah sepenuh masa pun adakalanya akan rasa begini tau!
Foto Kredit: thethinkingmomblog.com
7. Kurang Masa Untuk Suami
Setelah bergelar ibu, kita makin banyak meluangkan masa untuk urusan anak dan rasa tak terpikul tanggungjawab terhadap suami.
Mungkin ada yang dah renggang, jarang bermesra dan bergurau. Kita pula jadi cepat marah apabila stres kerana memikirkan terlalu banyak urusan.
Nak masak untuk mereka pun susah. Kesian Encik Suami…
Foto Kredit: verywell.com
8. Malas Tempuh ‘Jammed’
Sejak ada anak, setiap minit dirasakan sangat berharga. Apabila ditolak tambah, banyak betul masa dihabiskan di atas jalan raya.
Setiap kali terperangkap dalam kesesakan lalu lintas dan lewat mengambil anak, tentu akan rasa sangat tak ‘best’!
Foto Kredit: abc.net.au
9. Mula Jumpa Pendapatan Sambilan
Ada yang mula berjinak-jinak dengan pendapatan sambilan dari rumah.
Mula-mula saja nak cuba, tapi tak sangka dapat sambutan. Sebenarnya dapat jana pendapatan sedikit pun tak mengapa, asalkan ada.
Lagi pula, kita memang minat terhadap bisnes tersebut. Ini lagi membuatkan kita rasa nak berhenti kerja, dapatlah fleksibelkan masa sedikit!

Fikir Masak-Masak
Bekerja ataupun tidak, yang penting adalah kemahuan anda dan cara anda menghargai diri sendiri dalam menjadi seorang wanita dan ibu. Mungkin berhenti kerja bukanlah penyelesaian buat segala masalah anda. Ini kerana, kedua-dua pilihan memerlukan pengorbanan yang tinggi.
Jika anda dalam dilema untuk menentukan hala tuju, rancangkan pengurusan kewangan anda sebaiknya sebelum membuat keputusan berhenti kerja untuk jaga anak di rumah.
Bincanglah dengan suami, lakukan solat istikharah, dan pastikan anda mempunyai ‘backup plan’.
Teruskan berdoa dan bertawakal supaya semuanya dipermudahkan. Jangan risau sangat ya!


Beri Anak Makan Buah Jambu Batu Sekali Bijinya, Boleh Bantu Lancarkan Perjalanan Najis

Memperkenalkan anak-anak dengan pelbagai buah-buahan telah menjadi tanggungjawab ibu bapa kerana buah-buahan telah terbukti mengandungi pelbagai khasiat serta vitamin yang bagus untuk membantu tumbesaran mereka.
Menurut Puan Mazliana Mazlan, biji jambu batu boleh melancarkan perjalanan najis anak-anak. Kalau si kecil mengalami simptom sukar nak membuang, segeralah beri mereka makan buah jambu batu dengan bijinya sekali. Sangat bagus untuk anak-anak!

Baca juga: Beri Anak Makan Buah Oren Sekali Empulur Putih, Ini Cara Betul Nak Pilih..
MAKAN SEKALI DENGAN BIJI JAMBU BATU

Anak boleh je makan biji jambu batu kalau dia dah pandai gigit. Kita fikir tak boleh makan sebab ianya keras dan tak sesuai untuk anak. Tapi sebenarnya biji jambu batu sangatlah tinggi dengan serat, dan boleh bantu perjalanan najis anak dengan baik.

Anak yang dapat makanan seimbang, patutnya membuang paling kurang sekali sehari. Kalau tak macam ini, pastikan kita sediakan makanan tinggi serat lebih kerap untuk anak-anak.

Vitamin C dalam jambu batu, dua kali ganda lebih tinggi dari oren tau. Lebih banyak antioksida pulak tu. Bagus sangat kalau kita dapat jadikan jambu batu antara buah mingguan yang patut ada di dapur. Banyak sangat khasiat yang anak-anak boleh dapat.
1. Najis anak dapat keluar dengan baik dan tak keras atau kena teran selalu sampai muka merah.
2. Imuniti anak kuat dan kurang dapat sakit dan dijangkiti kuman.
3. Badan mereka sihat sebab selalu ambil makanan tinggi antioksida.
4. Kulit anak cantik dan tak kering.
5. Bagus untuk kesihatan mata anak sebab ada kandungan caroteniod.

Pelbagai betul khasiat jambu batu yang anak boleh dapat kalau kita jadikan buah yang wajib ada di dapur paling kurang sekali dalam dua minggu. Ajar anak-anak untuk jadikan habit mereka cari buah bila lapar dan bukan jajan.

Jadi, akan banyak pilihan buah yang kita akan cuba cari untuk ajar anak makan. Banyak lagi pilihan, banyak jugak khasiat yang pelbagai anak akan dapat. Begitu. Semoga manfaat!

Sumber: Facebook Mazliana Mazlan


Beri Anak Makan Buah Markisa, Rupanya Tinggi Kandungan Vitamin C & Bagus Untuk Darah

Ibu bapa pernah tak bagi anak-anak makan buah markisa? Haa, buat yang belum pernah bagi jangan lepaskan peluang ini selepas baca khasiat yang terkandung dalam buah markisa ini tau. Buah markisa banyak khasiat yang tersendiri buat anak-anak semasa tumbesaran mereka.
Buat ibu bapa pastinya inginkan yang terbaik untuk anak-anak mereka. Jadi pendedahan awal kepada anak-anak akan membuatkan mereka sudah terbiasa dengan sesuatu perkara serta tidak mustahil akan menjadi kegemaran mereka. Mungkin kita tidak boleh nampak kesannya pada masa kini akan tetapi dapat dirasai pada masa hadapan.

Baca juga: Bagi Anak Makan Labu, Rupanya Memang Bagus Untuk Mata & Penglihatan!
MARKISA TINGGI SANGAT KHASIAT UNTUK ANAK-ANAK

Buah markisa mengandungi pelbagai khasiat dan sangat bagus untuk anak-anak kerana ia mempunyai tinggi vitamin C. Namun, khasiat apa yang boleh diberikan oleh buah markisa pada tubuh badan mungkin masih belum diketahui secara meluas oleh khalayak.

Selain itu, buah markisa ini mempunyai rasa yang sempurna seperti rasa masam dan manis. Bagi permulaan, sebagai ibu bapa perlu memperkenalkan kepada anak-anak dengan pelbagai jenis buah serta ajar anak-anak untuk mencuba makan buah yang baru.
Markisa tinggi sangat khasiat untuk anak-anak:
1. Markisa bagus untuk imuniti anak. Tinggi dengan vitamin C.
2. Ada kandungan antioksida yang baik untuk tubuh anak.
3. Bagus untuk sistem penghadaman anak, dengan sumber fiber dari markisa.
4. Baik untuk perjalanan darah.
5. Tinggi mineral iron, copper, magnesium, fosforus, penting untuk pertumbuhan tulang anak.
6. Vitamin A tinggi dalam markisa, baik untuk kesihatan mata anak.
7. Bagus untuk anak asthma, buah markisa bersifat anti alahan dan anti radang.
8. Baik untuk masalah anemia, dengan kandungan iron dan juga vitamin C yang tingkatkan penyerapan iron dalam badan anak.

Inilah real food. Bukan 1 je kebaikan, tapi banyak sangat kan. Saya buat gummy markisa, sedapppp anak-anak makan. Excited diorang, saya pandai buat gummy. Nak makan begitu saja pun boleh.
Makan sekali dengan biji markisa tu. Pun ada khasiat untuk tubuh anak. Tinggi magnesium, pottasium, vitamin A dan vitamin C.
Hebat kan, buah yang Allah cipta, setiap satunya ada khasiat yang tersendiri. Banyakkan real food di rumah, biar anak kenal sebanyak mungkin makanan yang sebenar. Moga manfaat!
Sumber: Facebook Mazliana Mazlan